text:
Il turisim de benzine al è nassût tai agns Setante: se si da un cuc ae statistiche dal presit dal petroli dai ultins cent agns, si viôt che fin ai agns Setante la benzine no costave scuasit nuie. Chest, fin ae crisi politiche mediorientâl dal 1973, cuant che i paîs araps a àn tacât a vendi l´aur neri a un presit simpri plui alt.
Par un grum di chei che a vivin dongje la frontiere al è une sperance psicologjiche personâl.
Subit dopo che si son viertis lis frontieris tal 1990, si è infuartît il fenomen che i psicolics a clamin “Cross border shopping”. In Cechie e Ongjarie, scuasit dut al costave mancul: vistîts, alcul, sigarets e servizis di ogni sorte.
Par ce che al tocje la benzine, ancjemò un pâr di agns indaûr e costave mancul in Cechie, Ongjarie e Slovenie e i austriacs a fasevin il plen là: vuê però e coste mancul in Austrie.
La Austrie e aprofite dal fenomen za di agns, soredut dilunc la frontiere todescje. Dute la regjon di confin, di Passau fin al lât di Costance, e aprofite parcè che chei turiscj no fasin dome il plen, ma ancje la spese tai negoziis locâls, e soredut di Invier a spindin ancje cualchi ore libare sui schîs. I clients bavarês a rivin di paîs distants dal confin ancje 60 km.
Tant che inaltrò, gnûfs distributôrs di benzine a son stâts vierts, come par esempli dongje de citât todescje di Passau, dulà che il distributôr di benzine si è spostât tal ufici di dogane. Chel istès al è sucedût ancje inaltrò, a Salisburc o in Tirôl, dulà si costruivin stazions di benzine diretementri daûr dai puescj de frontiere viere.
Il plui content al è il stât austriac: il turisim de benzine al rapresente cirche il 20% dal volum totâl de vendite de benzine in Austrie. Bêçs che a finissin drets al fisc austriac.
Par colpe dal turisim de benzine, la Austrie no rive adore a diminuî lis emissions domandadis dal Protocol di Kyoto.
Un efiet colaterâl e negatîf però al è l’aument significatîf des emissions di CO2 che si calcolin su la cuantitât totâl di benzine vendude, ancje se in pratiche lis emissions a vegnin causadis in Gjermanie o in Italie. Chest però al è un probleme seri tai ultins agns: la Austrie no rive adore a diminuî lis emissions, daûr dal protocol di Kyoto. Vâl a dî, che tal futûr i austriacs a vignaran sanzionâts.
Dopo l’aument de tasse petrolifare in Austrie (il prin di Lui dal 2007), la diference di presit si è ridusude tra i Austrie e Gjermanie. Il presit dal gasoli al è lât sù di 6 centesims, chel de benzine di 3,6 centesims. Ma ancje dopo di chest aument, in Austrie si paiavin, in medie, cirche 20 centesims di mancul che no in Gjermanie. Il vantaç tal câs dal gasoli al è però di dome 10 centesims: il prin di Zenâr dal 2011, une gnove tasse e à di gnûf parât sù il presit di 4,8 centesims pe benzine e di 6 centesims pal gasoli. Cheste ultime corezion dal presit e podarès ridusi il turisim dal gasoli almancul su la frontiere todescje, ancje se la Austrie e reste plui economiche al moment presint (statistiche www.bmwfj.gv.at, ai 13 di Fevrâr dal 2012): il gasoli al coste 1,4 € al litri, sot la medie europeane; in Cechie 1,46 € (+6 centesims), Gjermanie 1,49 € (scuasit 9 centesims di plui); in Ongjarie 1,50 € (10 centesims) e in Italie, cul presit record di 1,69 €, scuasit +30 centesims. Il gasoli al coste pôc dome in Slovenie (€ 1,30). Interessant il fat che in Lussemburc, dulà che si vuadagne ben, al costi dome € 1,27: dentri de Union europeane al coste mancul dome in Bulgarie (1,24 €).
Il »cross border shopping« nol è muart: i austriacs a passin ancjemò la frontiere ancje se la benzine no coste mancul, ma a restin i spagnolets, lis curis dal dentist e servizis di ogni sorte, includût il zûc di azart o il turisim sessuâl.
Il turisim dentâl al è za part de vite cuotidiane: in Ongjarie, a Sopron, piçule citât di confin cun 55 mil abitants, a 60 km di Viene, a pratichin 300 dentiscj, e cuasit ducj a spietin clients austriacs.
Tes mediis, chescj moviments modernis a vegnin presentâts dispès in mût negatîf tant che une specie di economie nere e pierditis di jentradis fiscâls.
In struc, tal discors public al ven dispès sotvalutât che il turisim di frontiere al disvilupe ancje efiets benefics: si vierzin oportunitâts economichis soredut intes regjons che a saressin se no une vore disvantazadis o discolegadis. Si crein gnûfs contats transfrontalîrs, competencis linguistichis che – no par ultin – a contribuissin in mût notevul ae integrazion europeane.
La storie resinte e à za mostrât cemût che la economie locâl e reagjìs subit ae diferencis dai presits: cussì, tai agns Setante e Otante i slovens a vignivin a comprâsi cafè o eletroniche in Carinzie o bregons gnûfs a Tarvis e a Triest. Mai prin si doprave cussì vulintîr la lenghe de minorance slovene tai piçui paîs carinzians: imparâ la lenghe di un client potenziâl e je la motivazion plui eficace. ■
JANEZ ERAT
AUSTRIE. Di plui di 10 agns in ca, i todescs a fasin il plen in Austrie............
Il turisim de benzine al è nassût tai agns Setante: se si da un cuc ae statistiche dal presit dal petroli dai ultins cent agns, si viôt che fin ai agns Setante la benzine no costave scuasit nuie. Chest, fin ae crisi politiche mediorientâl dal 1973, cuant che i paîs araps a àn tacât a vendi l´aur neri a un presit simpri plui alt.


c: text/html

text:
Une grande lûs su la Mont Seade
Ancje se no vin vût, come che si sperave, la compagnatorie, la visite ae badie di Monserrat e à lassât un bon segnâl tal nestri cûr. Prin di dut pal puest, poiât jenfri lis cretis e cerclât di fumate come un nît di acuile. Po pe grandece e maestosetât des voris dal om: la glesie ricostruide dopo dal burlaç napoleonic, il convent cui siei tesaurs di culture, il sflandôr liturgjic di une comunitât di passe otante benedetins che a vivin fûr dal mont, la scuele di cjant dai fruts, la plui viere di dute la Europe. Tal mieç di dut, come cûr dal cûr, la Madone di Monserrat, piçule e nere, cul so frutut plui mostrât a chei altris che tignût e gjoldût par se. No si pues rivâ insom di cheste mont, ancje se in coriere, e restâ indiferent, savint che ca sù a àn pelegrinât un esercit di sants e di grancj te storie de glesie e dal mont, cun a cjâf Sant Ignazi di Loyole, un basc che propit culì, dal 1522, dopo une gnot di vegle, si è inzenoglât denant di cheste Madone e si è metût anime e cuarp al servizi di Crist e de glesie, fondant la Compagnie di Jesù. Ma lassant stâ pelegrinaçs e liturgjie e la emozion fuarte dai fruts che ogni dì, ae une, a vegnin fûr a cjantâ la Salve Regjine e il cjant nazionâl catalan, mi plasarès fâ cualchi considerazion che e podarès zovâ in cualchi maniere a capî il parcè che nô furlans, che no sin mancul seris dai catalans, no rivìn a vê ce che a àn vût lôr. No par mancjance di virtût, ma par mancjance di fortune. Come vê un centri spirtuâl e culturâl sul stamp di Monserrat. Rivant là sù mi è vignude tal cjâf une pagjine une vore significative de Bibie, gjavade dal libri dal Esodi, il libri deliberazion dal popul ebraic. Tal cjap. 17 si lei de bataie di Refidim, tra israelits e amalecits. Mosè, cul baston di Jahvè te man e compagnât di Aron e Cur, al steve insom de culine, biel che Gjosuè cu la trupe al combateve là jù te plane. «Cuant che Mosè al tignive lis mans alçadis, Israêl al vinceve, e cuant che lis molave jù al vinceve Amalec. E par vie che Mosè al veve i braçs madûrs, a cjolerin une piere e je meterin sot. Lui si sentà parsore, biel che Aron e Cur i tignivin sù i braçs un di une bande e un di chê altre». No si pues vinci nissune bataie, ni di ordin militâr, ni di ordin culturâl, cence lis mans alçadis. Tant a dî che no baste la fuarce militâr o economiche o tecnologjiche par che un popul al puedi vê avignî. E covente la fuarce de fede, de religjon, de culture, dal spirt. Un popul grant e fuart cence idealitât al devente debul; un popul piçul, cuntune grande cjarie spirtuâl e ideâl, al devente fuart. Il popul catalan, a difarence dal nestri, al à vude la fortune di une grande disponibilitât di mieçs economics. Un grant puart, une grande industrie, un grant teritori, un grant numar di int. E in plui al à vude de sô bande la glesie, che e à savût cumbinâ religjositât e culture, libris pe anime e libris pe ment. Jentrant tal curtîl de badie, si viôt une grande lapide là che la nazion catalane e ringrazie la comunitât benedetine di Monserrat par vê difindude cun fuarce e coerence la identitât culturâl catalane. Tant a dî: nô o vin fate la nestre part là jù, ma o fasevin pôc e nuie se voaltris, ca sù, no tignivis lis mans alçadis. Se nô o vessin bêçs di butâ vie par fâ une biele lapide, in ce mûr varessino di lâ a picjâle? Tai mûrs de curie, che nus à dit dome di preâ, di stâ bogns, di ubidî e di sopuartâ, cuant che no àn fat piês? Tai mûrs di Madone di Mont, là che i fraris venits no àn mai volût cjalâ une cjarte gjeografiche par savê in ce part di mont che a jerin? Tai mûrs de badie di Mueç, là che lis muiniis a son dome preocupadis di salvâ la lôr anime magari mangjant ancje lis fondis de parochie? Tai mûrs dal ‘seminari aromai desertificât, là che al jere improibît adiriture di fevelâ par furlan tra di nô, sotvôs, e nus àn insegnât a vergognâsi e a odeâ la realtât culturâl e storiche che nus veve parturîts? Tai mûrs des canonichis, là che predis simpri plui rârs e disperâts a van piulant che il vêr probleme dal Friûl e je la fede e no la lenghe e la culture, come se une fede no scugnìs incjarnâsi intune lenghe e intune culture? Tai mûrs dai asîi, là che muiniis venitis e talianis a àn une sole preocupazion: gjavâ la fonde culturâl a chei cuatri canais che a rivin li, fevelant inmò par furlan? Tai mûrs dal convent dai fraris di Glemone, che a àn protestât parcè che il plevan di Vençon si è permetût di screâ la glesie de sô comunitât cu la lenghe de comunitât stesse? Isal un che al sa dîmi in ce mûr che si podarès picjâ cheste lapide ipotetiche?
Dut chest e alc altri o ai pensât biel che o cjalavi, suspirante cu la anime nere, chê Madone nere che e à fat tant pal popul catalan e che il popul catalan le sint sô.
pre Antoni Beline
I CLASSICS – 13. SANT JACUM, LÀ CHE AL FINÌS IL MONT............
Une grande lûs su la Mont Seade

robotstxt: allowed

filter: keep


text:
Nancje nô no vin rivât a scjampâi, anzit, o sin lâts a cirî l’autôr di “No Si Scjampe Dal Blues”: Pit Ryan. Non di batisim Roberto Pettarini, nassût in Friûl tai favolôs (par cualchidun) agns 60.
Dopo album tant che “No Si Scjampe Dal Blues”, “La midisine juste/Punch Drunk” e “Hong Kong Money”, Pit Ryan e i Mad Men Blues a son tornâts cul lôr dret e sclet rock-blues che al rive dai Cuei.
Il gnûf cd “Ancje Bob Dylan si piture i Cjavey” jessût tal Dicembar dal 2015, al puarte la firme di Pit Ryan’s dream anagram. Cun Pit Ryan ae vôs e armoniche o vin simpri Stiv Odor ae ghitare, Jeveman al bas e Muro ae batarie. Il grup al à dedicât il cd al Bicio (“Tune Smith”, il bassist origjinâl dai Mad Men Blues).
Un album di 5 tocs, che Mr. Pit nus descrîf cussì: «”Ancje Bob Dylan si piture i Cjavey” al è un toc di atualitât estetiche – sociâl. Cjalait i politics di vuê mancul zovins che a àn riflès ramâts sui cjavei. Ancje Bob Dylan ae fin al à scugnût piturâsi i cjavei e di chest e je partide la riflession par chest rock-blues un pôc stramp. Il toc al varès vût di durâ 3 minûts ma ae fin o vin doprât altris 2 minûts, parcè che dut ce che al fevele di “His Bobness” no si bute vie, e nancje lis (fintis?) stonaduris».
«Cul secont toc, “Alc di Bon” o cjapìn la cjançon dai Dr. Feelgood, lant indaûr di cuasi 30 agns.
O ai zontât lis peraulis in furlan e o ai variât la melodie par comodâ il toc a un lengaç no tant adat ae musiche, come che ciertis istituzions a volaressin fânus crodi. E – al zonte – no si salve une lenghe metintle inte scjaipule, parcè che al sucedarà tant che al panda in cativitât: no si riprodusarà plui».
“Gengis Khan” al è il prin toc par talian che il grup al regjistre. La musiche e je declinade al rocksteady e il bassist al à volût regjistrâlu cence prin ve scoltât il toc origjinâl.
99 seconts di bas “nicely out of tune” a fasin il cuart toc dal Cd: “Alcino Sorcas”. «Il toc al è une dediche a fin di ben (si intint..) a un gjornalist che si ocupe (ancje) di musiche locâl par un famôs cuotidian, ancje locâl. “Alcino” al stâ par l’anagram dal non e “Sorcas” dal cognon, ma chescj o vês di scuvierziju di bessôi».
L’ultin toc al è une cover di “Back In The U.S.S.R.”, la cjançon che e vierzè il “White Album” dai Beatles.
«Scusait se la peraule “beach” cjantade in velocitât e devente “bitch”, ma se o vês vût cualchi aventure estive su la splaze, o savês che tantis voltis lis dôs peraulis a coincidin. In anteprime o vin ricevût coments tant che: “mi plâs plui dal origjinâl dai Rolling Stones!”».
Fevelant di plans pal futûr, Pit Ryan nus confesse: «il gno unic displasê al è chel di no jessi rivât (par cumò) a dâ une buine forme musicâl a cualchi idee, ma in ogni câs mi sint plui un che al dopre la musiche par esprimi se stes. Di là de Manie a disin: atitudin “DIY” (Do It Yourself), in furlan “FDB” (Fasìn Di Bessôi). O vin dome di cirî di gratâsi un pôc mancul dulà che al pice. Se a son rivâts lôr, o rivarìn ancje noaltris…(maybe) ».
Par vê novitâts di Pit Ryan e i Mad Men Blues, o cjatais in linie i lôr profîi Facebook, Soundcloud e Bandcamp. Pit Ryan us consee di lâ su youtube a cirî “Pit Ryan Si Lavore”: «o cjatarês une version dal vîf (un pôc scloteade) dulà che o sin dome jo e la ghitare. O ai sunât pocjissimis voltis di bessôl (de serie tonalitât preferide: “chiave di be-sol”)». ❚
✒ Moira Pezzetta
___________________________________________
Pit Ryan nus conte la sô storie:
«O ai tacât a sunâ blues tai prins agns 80. La idee e jere chê di riproponi tocs che a vessin a ce fâ cul blues ma ancje cul pub-rock inglês, dal moment che o soi fan dai Dr. Feelgood.
Al è propit lant a cirî cui che al jere l’autôr di tocs tant che “Rolling & Tumbling”, “I Can Tell” o altris, che o ai scuviert Muddy Waters, Howling Wolf, Bo Diddley, Sonny Boy, e dopo o soi deventât une specie di colezionist di robis “minôrs”, di int pôc cognossude.
Prin dai Mad Men Blues o vevin fate une cassete cun 4 tocs, che cumò e je vignude fûr in CD come “One Way Out”. Il toc principâl al jere une cover di “I Want To Be Loved” di Dixon e Waters, e che sôl dopo o vin scuviert jessi stât il viers B dal prin 45 zîrs dai Rolling Stones.
Scoltâlu cumò mi imbarace un pôc: il test lu vevi tirât fûr a orele di un disc di Waters dal 1976.
Dopo chest lavôr a son nassûts i Mad Men Blues, che cun variis formazions a son ancjemò ca… Dute la storie e je contignude tal libri “Blues Dei Colli” a cure di Andrea Cardinale & Blues Club 356. Dentri a son ancje 25 pagjinis di interviste a Pit Ryan (che o podês saltâ). Daspò mi soi metût a fâ alc in furlan, ancje se za di timp mi jeri dedicât a chest. Tant par dî: il prin toc di Fabian Riz, lu vin regjistrât ca di me». ❚ ✒ M.P.
Tu puedis fâ ce che tu vûs, ma no tu scjamparâs mai dal blues | Pit Ryan nus conte la sô storie............
Nancje nô no vin rivât a scjampâi, anzit, o sin lâts a cirî l’autôr di “No Si Scjampe Dal Blues”: Pit Ryan. Non di batisim Roberto Pettarini, nassût in Friûl tai favolôs (par cualchidun) agns 60.


text:
08 gennaio 2007
Comission teritori e ambient
23 commenti:
- MASANC ha detto...
-
Mi han dite che al è qualchi farc cal fâs buses a S.Tomas li dal ospisi daûr de glesie di S.Tomas
C'è sucedial ?
- 9/1/07 16:12
- Christian Romanini ha detto...
-
Mah... cui sa?!... sorpresis in viste?! Cui che al vivarà, al viodarà... Ocjo!
- 10/1/07 00:43
- thermonuke ha detto...
-
Ustie ce criptic!
- 10/1/07 00:53
- MASANC ha detto...
-
Ao di pensà che ancje chi al nasarà un problema ?
- 10/1/07 08:46
- thermonuke ha detto...
-
Par me e fasin une rotonde.
Si dis ator che a san Tomas e van mats pes rotondes.
- 10/1/07 09:02
- MASANC ha detto...
-
Mi an dite che fasin scavos atorator di chel rudar cal ha comprât el comun
Alore, pui che une rotonde e varan di fa une "metropolitane".
Si sa che a S.Tomas e son simpri graincj te storie.
Ma cheste volte no i ai dât iò les alternatives come pe rotonde !!!!
- 10/1/07 11:32
- thermonuke ha detto...
-
Alternatives? di ce tabaitu?
Dut cas o ai stat a viodi, tu sòs malfident, e stan dome gjavant un pocje di cjere e dai pins....
Forsit par pastanaju sul cuel dal fum....
(o par rindi l'aree fruibil al 8%)
- 10/1/07 14:07
- MASANC ha detto...
-
Io no soi stât a viodi, mi an nome contât ches lengates che giuin a cjartes con me. Se tu tu sês stât a viodi, ti crôt.
Pe "alternative" : no ti visitu che chei dal comitât di frazion di S.Tomas e an copiade le me "cazade" di spostà le rotonde visin Cumierc e le an proponude ale aministrazion comunal quanche vevin di esprimi un parè ?
- 10/1/07 14:19
- thermonuke ha detto...
-
Ustrighe e je vere!
Dut cas o aj pore che el nestri no nus contarà nuje.
Par lui San Tomas e je come Gjerusalem, le zitat sìt des tre grandis religjons:
Fì
Udcì
Romanì
- 10/1/07 14:28
- MASANC ha detto...
-
Fì o capis, ma ce centrie Udcì e Romanì ?
- 10/1/07 14:50
- Christian Romanini ha detto...
-
Fasìn cussì: organizìn une visite e cussì o viodês ce novitâts che a son, no?
- 10/1/07 17:55
- MASANC ha detto...
-
Ah,Ah,Ah,
Cui purtial di bevi?
Tu Thermo ?
- 10/1/07 19:08
- thermonuke ha detto...
-
Scusait ma tant par no cola t'une trapule che el nestri al podaress ve tindut (visto el tono misterios mi ere vignut un piciul dubit ancje a mi) o volevi informa che chel li nol e' il famos ospedal di San Zuan, al e dome el vecjio asili.
Quindi o domandi prin di dut ma sino sigurs che al e veramentri dal cumun?
Po dasi che ur stein dant veramentri i pins e le cjere di meti sul cuel dal fum opur chevuelin fa un altri centro social tristementri inutilizzat/inutilizzabil?
- 10/1/07 21:44
-
-
Mandi a ducj
mandi thermo
Cheste volte o scuen contraditi, ancje se quasi simpri tu aas reson.
No ducj i centros sociai e son pustos, cjale Deveà e Cjasesole?
- 10/1/07 23:55
- thermonuke ha detto...
-
Mandi Alda, difat no ai dite ducj però alc che nol va al è.
Se o cjati un poc di timp ti doi une rispueste un tic plui precise.
- 11/1/07 09:29
- MASANC ha detto...
-
Thermo, purtrop mi risulte che no tu sês l'unic cal confont el vecjo asilo di S.tomas cul sit di S.Zuan
Li dal vecjo asilo (cal è de parochie) e an taiat i pins parceche e riscjavin di colà sule statâl (informazion vude li dal pignarûl di S.Tomas dai organizators).
Io (ma mi sarai esprimût mâl) e intindevi el sit di S. Zuan.
Doman e voi a S.tomas a viodi di persone c'è buses che stan fasint li di S. Zuan
- 11/1/07 10:51
- thermonuke ha detto...
-
O eri lat par da un cuc cumo denant...
ma e jere une A3 e o soj scjampat...
cazzo ce pore, te tane dal lòf...
- 11/1/07 14:00
- MASANC ha detto...
-
Magari Blu e cules primes letares de targe BG.
Ma scuse, tu che tu sês un pôc di destre,(tu sâs che io e soi un tic di sinistre)no ti sarestu cjatât ben a fa une part di discors?
Forsit ti dave qualchi rispuste che CH non ûl o non sa danus.
- 11/1/07 14:31
- thermonuke ha detto...
-
Tu sas c'o soj timit!
- 11/1/07 14:52
- thermonuke ha detto...
-
ALDA,
Alore, viodin se o rivi a fati capi ce che o intint:
Lu sai ben che cjasesole e devea e funzionin ma mi par che chej altris, come minimo, tant di mancut, difat, tu stese no tu j'u as in liment.
Tu savaras ancje tu che almancut un al a, o e an a vut fin a timps recents, limits di agjibilitàt, e un al jere dispensari farmaceutic (al e INMO! il cartel!).
Alore mi an spiegat che le strutures e son vonde a disposizion di ducj, baste clama in segreterie e riferisi al comitat di frazion cui normalmentri l'e afidat e ju gjestis.
Come ben public al saress just che chel che ju dopre a si cjapi le responsabilitat di eventuai damps e che al contribuissi un poc ae gjestion.
Mi par però che propit in tema di fribilitat e di cosçj e sedin un tic masse rigits culis regulis, che le gjestion e sedi un tic incuinade di une lizere gjelosie, e che un pòc (vonde)ancje al costi...
No jentri in particolars che no saj ben e cuindi o riscj di "fale fur dal vas" (o invidi cui che an sa di plui a scontradimi o a completa...) o fas dome une constatazion di fats che son sot dai voi di duçj:
Conche o jeri mulet jo si fasevin i fiestins li de sede de ex DC, tes cantines des cjase in costruzion (famòs chej li dal Buba), t'un negozi sierat (chei di Murene), li des scueles sierades dongje l'asilo (el Gjgjio), ogni luc vueit al jere un luc bon par meti ju un taulin, un stereo e doi butiglions e al deventave simpri un luc di "aggregazion", si cjatavis par bala (quasi mai) par viodi se une mule dome ti cjalave (quasi mai) par fuma di scuindon (da spes e dome tabac!) par tira su une miege cjoche (da spes an vignive fur une e miege!) e chest ancje taj cumuns dongje, une barache vueite, une palestre in disus, une scuele etc...
Cumo no son plui baraches e cjases vueites ma e son chescj lucs "istituzionai" spes, tristementri vueits!
Forsit nol e un probleme dome di Majan, fosite e je gambiade ancje le mularie che si cjate plui da spes tal ostarie fin a oris tardis (no ai nancje 40 agns ma par no e jere za difarente).
Però a ben cjalà le necessitat di lucs di agregazion e je è, e je sintude e si viot.
Se vue un frut un zovin o chiunque al vueli fa une fieste, ve un luc par raduna j amis, se nol ul la a sagre o al BeFeds, j restin in pais, facilmentri accessibii e fruibii doi puesç:
Le sale dal cine de canoniche e un luc privat, dotat di struttures logjistiches, spazios verts e cuvierts.
Diu mi vuardi dal vole criticà le canoniche o une ativitat privade, dutes dos, par diviers motifs, se tegnin dongje le int e se fasin pal mior e mertin le atenzion che an.
E je dome une constatazion che se contemporaneamentri i centros sociai e son, salvo raris ecezions, tristementri vueits o serats, al ul di che chescj no asolvin al mior al lor compit.
Ce pensaiso di domandaj ale asesore aes politiches gjovanii?
- 11/1/07 22:56
- tuesin ha detto...
-
Nuke,
alè un poc che ti scolti resonà sul blog.
No simpri o soi dacordo cui toi discors, che però e an mani.
Alore o lanci une propueste :
Visto e sentito le qualitàt a basse quote de zonte, se e rìvin a pensionà Mariute si pòs domandà al duo ZU%ZO di nominati asesor esterno.
Sacrabolt cè colp che al sarès !!
Blogisti ce diseiso ??
- 12/1/07 15:49
- thermonuke ha detto...
-
Tuesin, grazie pe stime ma te impussibil improbabil e irrealizzabil to fantasie al mancje el me pare, just?
Forsit e je une trapule parceche
se mi plàses l'idee, ju duçj a di al jere di dilu che al smicjave a alc... che al cirive visibilitàt....se no mi plasess, ju duçj a di ma alore ce cazzo vuelitu, di ce ti impacitu?
Mior se o resti libar di di ogni tant le me, ancje di critica, cirint, come che o crot di ve fat fin cumo di no passa mai el segno.
Casomai, fati viodi che aes prossimes elezions e fasin une liste ta chel cumun in provincie di Verone.
Mandi
- 13/1/07 00:03
-
-
Thermo, Tu aas reson su ceche al ere une volte; ma e sin in tal 2007 e les regules e son cambiades. Facil che i centros sociai no vegnin dopraas de int pai coscj imponuus e dai gestors parceche chei no an el timp e le voe par fau funsionà
- 14/1/07 16:27


text:
O sierìn cun Dicembar il prin an de rubriche fisse dedicade al Friûl fûr dal Friûl. Ta chescj 11 numars o vin cirût cun scletece di stiçâ il dibatit e di frontâ, cence condizionaments, la galassie complesse de emigrazion, che e va plui in là dal tradizionâl associazionisim, pontant plancut plancut a proponisi midiant de Rêt e no dome. Se ca e là no mancjin lis ocasions di incuintri e di inovazion propositive, al displâs dîlu e soredut tornâ a dîlu, che in gjenerâl la situazion e je ferme. Lassant pierdi lis solitis declarazions retorichis e nostalgjichis, cjapât at des dificoltâts (gambiament gjenerazionâl, personalisims, conflitualitâts inrusinidis, competizion regressive, e vie indevant…) pôc si môf.
Par gambiâ i vûl olsât e coragjo, par sfantâsi e po trasformâsi intun faldon butât in cualchi archivi storic, a bastin il cidin e la sotanance oportunistiche e omogjenizante.
Dal sigûr no sarìn noaltris a gambiâ il sisteme, ma no tirarìn il cûl indaûr e se o podarìn dâ un contribût al rilanç de furlanetât tal Mont, lu fasarìn. No volaressin plui scrivi e dî “dut di tornâ a scomençâ”, ma “plui puint, plui ponts e mancul sorestants”. O volaressin contribuî a fâ sù puints tra furlans, e doprâju par butâ lis rêts par comunicâ in maniere facile, cun entusiasim e trasparence, ce che al sucêt ator e ce che al à voie di vê il Friûl fûr dal Friûl. O volaressin viodi tancj ponts di incuintri furlans tal Mont, incuintrâ mancul sorestants (presidents e delegazions) ma plui feminis e oms, fantatis e fantats, judâju e jessi judâts a fâ sù une identitât furlane plui vivarore, come la nestre bandiere!
Bon Nadâl a ducj voaltris/noaltris Furlans tal Mont, in taule bessôi, in famee o cui amîs mangjait e bevêt tipic furlan, e cussì la Patrie us somearà mancul lontane parcè che in cuasi dusinte stâts dal Mont o savarês che al sarà simpri cualchidun che al brindarà, al mangjarà e al fevelarà plui o mancul come voaltris!
Daniele Martina
Musiche / Carniarmonie: trentedôs stagjons di armoniis te mont furlaneAlessio Screm
Il festival che al met in rêt midiant de musiche Cjargne, Valcjanâl e Cjanâl dal Fier A son trentedoi agns che la Cjargne e je protagoniste di armoniis musicâls estivis, graciis al festival de mont Carniarmonie, la prime vere rassegne musicâl che e à pandût une maniere di fâ culture che cumò e je cetant […] lei di plui +
La tiere e la grepie / Lis âfs (ancje chês cjargnelis) a svolin ancjemò sui cjamps dal FriûlAdriano Del Fabro
Al cres il numar dai apicultôrs e dai bôçs, cundut des tantis dificoltâts che il setôr al à vût, che al à e che al è daûr a frontâ A son stâts agns dificii, tal passât, pes âfs (Apis mellifera) e pai apicultôrs. Prime preocupâts e in difese pai atacs dal acar Varroa; dopo i […] lei di plui +
La rassegne / Avostanis 2023, un viaç a scuvierzi ce che al reste de sacralitât
A son 32 agns che i Colonos a rindin l’Istât furlan un laboratori di sperimentazion creative e di riflession cence confins. Intal curtîl dal vecjo complès colonic di Vilecjaze, “Avostanis” e je deventade une rassegne che no si pues mancjâ par capî ce che si messede inte culture contemporanie no dome di chenti: culì a […] lei di plui +
Int di Cjargne / Magjie a CjarsovalasMarta Vezzi
Un dai lûcs dai Pagans in Cjargne Cjarsovalas, il paisut dai Pagans, al è sore Val e Rualp, frazions dal Comun di Darte, a 1.350 metris sul nivel dal mâr. “Al è un dai lûcs indulà che o puarti di plui la int – e conte Fides Banelli, mestre in pension che a fâs ancje […] lei di plui +
L’Editoriâl / Cuant vignaraie la “adunade” dai furlans?Walter Tomada
Tropis vitis aial il Friûl? Al sarès biel se a’ndi ves siet, come i gjats: o cetantis di plui, come i protagoniscj di tancj videozûcs che ur plasin ai nestris fantats. Magari cussì no, dut câs, un popul nol è mai bon di vivi dôs voltis: se i tocje disparî, al sarà par simpri. Se […] lei di plui +
Festival di Poesie Alpine / Autôrs di Ladinie, Grisons e Friûl a confrontGabriele Zanello
Tal incuintri di Bressanon ancje lis vôs di Gigi Maieron, Nelvia Di Monte, Gianluca Franco, Francesco Indrigo, Luigina Lorenzini e Antonella Sbuelz Tra lis comunitâts furlane, ladine e rumance a esistin relazions identitariis e culturâls une vore antighis, che massime tai agns Setante e Otante a àn vût un moment di gnove sfloridure ancje sul […] lei di plui +


text:
Îr il Gup di Udin Emanuele Lazzaro al à condanât cul rituâl scurtât un om di 31 agns di Basilian, a un an e doi mês di reclusion par robarie e ûs no dovût di cjartis di credit.
L’om al veve robât une borse di une machine ferme, ma al è stât incjastrât de app pe home banking. E je stade propit la aplicazion instalade sul telefon de vitime a permeti ae Polizie di cjapâlu intant che al gjavave i bêçs.
Dut al è sucedût ai 6 di Novembar dal 2021. l’om, difindût dal avocat Nicoletta Menosso, al veve rot il veri di un auto parcât fûr dal cimitieri di Udin e al veve puartât vie la borse di une siore di 80 agns, cun dentri contant, dôs cjartis di credit e un bancomat.
La vitime, su propueste de Polizie, e à controlât cul telefon il so cont corint e e à scuviert cussì che pôc prime cualchidun al veve fat un prelêf di un bancomat a Pasian di Prât. I agjents a son rivâts di corse e arestât il malvivent intant che al jere ancjemò devant dal machinari cun 1.750 euros in man, a pene gjavâts. (A.D.G.) – 16.12.2022
Arestât in graciis de app dal telefon, intant che al tirave fûr bêçs cuntun bancomat robât
Îr il Gup di Udin Emanuele Lazzaro al à condanât cul rituâl scurtât un om di 31 agns di Basilian, a un an e doi mês di reclusion par robarie e ûs no dovût di cjartis di credit.


text:
Showing 1–16 of 19 results
-
12,50 €
BIELIS E BRUTIS DAL FRIÛL DI MIEÇ di DANIELA MORGANTE e GIULIANA ROSSI Contadins, feminis, fruts che a àn vivût intal Friûl di une volte a…
-
13,00 €
di SANDRI CARROZZO Chest dizionari al è nassût tant che materiâl didatic in cors di furlan di nivel base: al è stât fat par…
-
30,00 €
di FRANCESCA GREGORICCHIO La golaine complete FAMEIS (1 – Mê mari e fâs il marangon; 2 – Cjapâsi a bracecuel; 3 – Vanilie…
-
8,00 €
di FRANCESCA GREGORICCHIO Loreta e à une famee che e pararès un pôc strambe. Ma ce isal di stramp tal vê une mari che…
-
8,00 €
di FRANCESCA GREGORICCHIO Dino al à doi fradis e une sûr, un nono e une none, dodis gjats e une cjice. Ma al à…
-
8,00 €
di FRANCESCA GREGORICCHIO Une famee dome di feminis, cuntune none bisse che e vîf te dispense e une none che e cusine di continui.…
-
8,00 €
di FRANCESCA GREGORICCHIO Isal pussibil meti dongje une famee di int che no je nassude des stessis bandis, che no fevele la stesse lenghe…
-
8,00 €
di FRANCESCA GREGORICCHIO Crodêso che une frute cui zenoi scussâts parcè che i plâs zuiâ no dome cu lis pipinis e sedi une frute…
-
8,00 €
di FRANCESCA GREGORICCHIO Un avocat e un grafic che a lavorin te stesse cjase, là che a vivin cuntun nono avilît e che nol…
-
10,00 €
di DEBORAH CRAPIZ e DORIANA ALESSIO Lis aventuris di Gjat Ut a son scritis e ilustradis di dôs mestris pai frutins de scuele primarie,…
-
10,00 €
di DEBORAH CRAPIZ e DORIANA ALESSIO Lis aventuris di Gjat Ut a son scritis e ilustradis di dôs mestris pai frutins de scuele primarie,…
-
10,00 €
di DEBORAH CRAPIZ e DORIANA ALESSIO Lis aventuris di Gjat Ut a son scritis e ilustradis di dôs mestris pai frutins de scuele primarie,…
-
15,00 €
di LUSSIA DI UANIS Lussia di Uanis, scritore e artiste, cu la storie dal farc Bepopalon e dal farcut so nevôt nus ufrìs une…
-
12,00 €
di GEORGE ORWELL voltât par furlan / traduzione di LUCA DE CLARA Traduzion di un dai tescj plui famôs de leterature mondial, Animal Farm,…
-
13,00 €
di FRANCESCA GREGORICCHIO 23 mostris intîrs e tocs di mostris par un Memory dut di zuiâ ancje cuntune ponte di pôre e cualchi sgrisul,…
-
13,00 €
di DEBORAH CRAPIZ e DORIANA ALESSIO Il Memory al è fat di doi macs di 19 tessaris (o cjartis), compagnis a dôs a dôs. Prin…


text:
G. Corongiu, Metropolitània e àteros contos tòpicos, distòpicos e utòpicos, Casteddu/Cagliari, Palabanda, 2019
Passe tresinte pagjinis di narative in lenghe sarde scritis cuntune buine ispirazion leterarie, cuntune sensibilitât specifichis inte sielte des peraulis e cuntune motivazion che si pues definîle ancje “politiche” e “militante”.
“Metropolitània e àteros contos tòpicos, distòpicos e utòpicos” (par furlan al sarès “Metropolitània e altris contis topichis, distopichis e utopichis”, un titul che al sclarìs bielzà diviersis robis e che al ingolosìs daurman) al è l’esordi su la distance lungje tant che contadôr di Giuseppe Corongiu, di tancj agns impegnât tant che gjornalist, funzionari public, sagjist e operadôr culturâl inte promozion dal sart tant che “lenghe normâl”.
In dut a son dodis contis di sostance, là che si incrosin situazions, personaçs e storiis che a son in chel istès universâls e sardis – ma pardabon, fûr di cualsisedi lûc comun – e soredut modernis e contemporaniis. L’autôr al met dongje la voie e il plasê di contâ cuntune buine dose di disingjan e di critiche sociâl, di cussience identitarie e di passion in cont sedi di ce che al scrîf che de lenghe che al dopre. ❚


text:
Indispensabii a cjase e in ogni ufici, lis bustis puarte CD a son stadis studiadis dal nestri laboratori creatîf secont i principis de ecologjie e dal rispiet dal ambient: cence plastiche o altris elements, a son fatis dal dut di cartonut fin e a protezin il lôr contignût midiant di un sisteme di pleâsi sigûr.
La grafiche double-face e sclarìs ancje la funzion dople di chest ogjet: di une bande al pò sei un strument di presentazion aziendâl, di chê altre al à un spazi a disposizion par podê scrivi dut ce che al conten il CD.
Personalizabii cun cualsisei grafiche sielte dai nestris Clients, chescj piçui gadget a deventaran un strument util pe comunicazion aziendâl e pe auto promozion.


text:
Gjestî ospitalitât
Lis ativitâts di acet che che si puedin meti in vore intun cjistiel a son in sostance di chest gjenar:
- albiercs
- cjasis pes vacancis
- durmî e gulizion
- fitejets
- agriturisims
Lis destinazions a albierc no si consein, almancul che no rivuardin partignincis di scjars valôr formâl. Di fat, par jessi gjestît economichementri, lalbierc al domande divisions dai spazis internis e inseriments di implants tecnologjics che a puedin savoltâ la configurazion origjinarie dal cjistiel. A son in Italie e in Europe une vore di esemplis di trasformazion di cjistiei in albiercs che a puedin presentâ aspiets plasevui, ma che a àn puartât a fuartis trasformazions des carateristichis struturâls e a pesantis compromissions dai lôr valôrs culturâi.
Si consein ûs plui lizêrs che a compuartin che si doprin lis struturis che a son, dome cun cualchi lizêr justament di implants. Tal câs di cjistiel indotât di une sô aziende agricule, al pâr particolarmentri indicât lûs cun finalitâts agrituristichis, dulà che al dâ fûr aliments e bevandis produsudis pal plui inte aziende, si zonti il durmî par cualchi dì, il gjoldi un ambient naturâl e costruît di grande sugjestion, e i zîrs tai contors a cirî monuments, paisaçs, museus, prodots tipics.
In chei altris câs si metin a disposizion dai visitadôrs i spazis di abitazion dal cjistiel o des partignincis, garantint servizis di diviers nivei: di chei acessoris che a rivuardin la gjestion des stanziis (cjasis pes vacancis, fitejets), ae gulizion (durmî e gulizion).
Esperiencis di cheste nature a son di tant timp in vore massime tal forest, dulà che a son inviadis cjadenis di Albiercs intai Cjistiei: che si viodi la Associazion dai albiercs intai cjistiei austriacs, la Associazion dai albiercs intai cjistiei bavarês, la Associazion Ospitalitât in cjistiel (www.gastimschloss.de), lis Associazions francesis Relais & Chateaux e Chateaux & Hotels de France.
Par vierzi e gjestî chestis ativitâts, si à di lâ daûr des normis in materie mandadis fûr dal Stât e in particolâr de Regjon (L.R. 2/2002) e des istruzions furnidis des associazions di categorie e dal Consorzi.


text:
La letare ai Galazians
Cheste piçule letare e je mandade a groputs di cristians ch’a jerin tal cûr de Turchie di vuê, te zone di Ankare – par vieri Ancire – regjon clamade te ministrazion dal imperi roman “Galazie”, par vie che tal tierç secul p.d.C. si jerin sistemâts i Galazians, une int di riunde celtiche. Pauli, tal secont viaç, al veve scugnût fermâsi par colpe di une malatie e di chê strade ur veve contade la buine gnove. A jerin nassudis piçulis comunitâts tai borcs de Galazie (4,12-13). Daûr di Pauli però a jerin passâts altris missionaris, rivâts di Gjerusalem, e a vevin inviât un gjespâr te comunitât disint che Pauli nol jere un vêr apuestul, un dai “Dodis”, e che il so vanzeli nol jere complet. Usance lôr, no bastave la fede in Gjesù Crist e il batisim par jessi cristians, ma si veve di fâsi gjudeus midiant de circuncision impegnantsi ancje a lâ daûr de leç gjudaiche. Pauli al jere tornât a passâ di chês bandis e si jere incuarzût che te comunitât cristiane al jere capitât alc di stuart. Alore, a pene rivât a Efeso, tal 53/54, al dete cheste letare. L’implant al rissint de situazion ch’o vin motivade modant.
1. Dôs peraulis di salût (1,1-5) e Pauli, saltant la solite preiere di ringraciament, al fronte la cuistion. Al vise i cristians di stâ vuardâts di chei ch’a corompin il vanzeli e al fâs un struc vivarôs des sôs vitis di apuestul. Al è stât diretamentri Gjesù Crist a clamâlu, a mandâlu e a dîi ce ch’al veve di contâur ai paians. I sorestants di Gjerusalem, massimamentri Pieri e Jacum, a àn ricognossût il so impegn e il so implant di missionari (1,11-2,14).
2. Te part centrâl de letare, Pauli al fevele dal vanzeli ch’al veve za contât, provant ch’al corispuint al plan di Diu: il rapuart coret cun Diu e la salvece no àn la fonde su la leç ma su la fede in Gjesù Crist. I cristians, di ce cu sedi gjernazie o popul, a son fîs di Diu, sfrancjâts midiant dal don dal Spirt (3,1-4,31).
3. Pauli al tire lis conseguencis pratichis dal jessi cristians: si à di vivi la libertât tune caritât plene di voe di fâ, che dome il Spirt al pò dâle (5,1-6,10).
Prin di sierâ, Pauli al cjape il penâl e ur fâs un ristret ferbint di dute la letare (6,11-17). Podopo, cul so stîl, ju salude (6,18).
Cheste letare a lis glesiis de Galazie, cun dut ch’e je curte, nus dà un litrat vîf di Pauli, un temperament primari, pront e rissolût cuant che si trate di difindi l’integritât dal vanzeli. La letare nus esibìs un struc di chest vanzeli dal apuestul, che lu displearà cun plui calme e plui a larc te letare ai Romans.


text:
Civole
La civole, o cevole (Allium cepa), e je une plante cultivade de famee de Alliacee. E je une plante jerbose a cicli bienâl, che e devente anuâl te coltivazion, cun radîs e fueis che deventin pui gruessis e che a deventin dopo la part comestibil de plante.
E ven utilizade principalmentri in cusine, ma e je doprade ancje te midisine par vie de sôs proprietâts terapeutichis za ben cognossudis de culture popolâr, confermadis ancje de sience.
Varietâts[cambie | modifiche il codiç]
A esistin une vore di varietâts di civolis che a cjapin il non dal lûc de coltivazion, dal colôr, de forme, de grandece. In gjenerâl, la scusse e pues jessi blancje, zâl-dorade o rosse come la civole rosse di Tropee, la civole rosse di Suase, la Boretane. E je imparentade cu l'ai.
Coltivazion[cambie | modifiche il codiç]
La civole e à bisugne di tiere che e vedi vonde umiditât e vonde lûs ogni dì. Si scugne plantâ la semence te tiere a mancul a un 1 cm di profonditât, lassant un spazi di 10 cm jenfri. Une volte semenât, si à di spietà dai 90 ai 120 dîs prime di cjapâle sù. Intai paîs di clime dolç si pues coltivâ la civole ancje in unvier.
In cusine[cambie | modifiche il codiç]
La civole e je une vore doprade inte cusine di ducj i paîs. Par vie dal sô savôr particolâr, cjate puest in tancj plats che al sarès masse lunc scriviju ducj.
E samee che la civole e fos za cognossude fin dal 5000 p.d.C. Intal Antîc Egjit e jere ben cognossude, tant che i egjizians a crodevin che il sô fuart odôr e podès tornâ a dâ la vite ai muarts. Te Antighe Grecie i atletis e i sportîfs a mangjavin tante civole parcè che a crodevin che e rindès il lôr sanc pui lizêr. I gladiatôrs de Rome antighe si sfreolavin il cuarp cu la civole. Inte Etât di Mieç, si doprave la civole ancje par paiâ il fit e par fâ regâi. I miedis a conseavin la civole cuintri il mâl di cjâf e cuintri il colâ dai cjavei.


text:
E je la ocasion par valorizâ la identitât plurâl e inclusive
nassude de coesistence di culturis diviersis su chestis tieris
Ancje chest an la Fieste de Patrie dal Friûl e je ricuardade cuntun program siôr di apontaments su dut il teritori che al faseve part, par memoreâ lis origjins e la storie di autonomie dal popul furlan, ma ancje valorizâ la identitât plurâl e inclusive nassude de coesistence di culturis diviersis su chestis tieris. Il Stât patriarcjâl al cjapave dentri, di fat, un teritori composit e policentric: e vuê tant che une volte, il Friûl dut al pues cognossisi ta cheste ricorence.
Tant che sede de Fieste de Patrie dal Friûl 2019, 942 agns dopo de nassite dal Stât patriarcjâl furlan, e je stade sielte Gurize. L’event al è programât par domenie ai 7 di Avrîl, cuant che i partecipants si cjataran in place Vittoria, aes 9.45, par assisti ae esposizion de bandiere dal Friûl. L’acompagnament musicâl al vignarà fat dal grup bandistic “Tita Michelàs” di Flumisel, diret dal mestri Giorgio Cannistrà. Dopo, la bande e acompagnarà il corteu fin te glesie di San Roc, dulà che i delegâts des trê diocesis di Gurize, di Udin e di Pordenon a celebraran la messe par furlan cun leturis e preieris ancje par sloven e par todesc. La celebrazion e sarà acompagnade de corâl parochiâl “Santa Lucia”, direte di Giada Piani.
Po dopo e sarà la cerimonie civîl, li de sale “Incontro” de parochie di Borc San Roc dongje de glesie. L’event al scomençarà cul imni dal Friûl “Incuintri al doman”, sunât dal cuintet feminin ArteVoce Ensemble; subit daûr al sarà il scambi de bandiere dal Friûl che e vignarà consegnade al sindic di Gurize di un rapresentant dal Comun di Voleson Darzin, che al veve ospitade la Fieste intal 2018. E sarà dade po dopo leture de bole dal imperadôr Indrì IV, che e rapresente l’at di fondazion de Patrie dal Friûl, e daûr al vignarà il salût des autoritâts.
La cerimonie e sarà ancje la ocasion par premiâ lis scuelis de infanzie, primariis e secondariis di prin grât che a àn vint il concors a premis “Emozions furlanis in viaç pal teritori”, promovût dal Ufici scolastic regjonâl adun cu la Agjenzie Regjonâl pe Lenghe Furlane, che al è rivât ae otave edizion. L’event si sierarà cui tedofars de Stafete pal Friûl, partide a buinore di Marian, che a rivaran in sale par consegnâ in maniere simboliche al sindic di Gurize la bole imperiâl che lis scuadris partecipantis – un centenâr di coridôrs – si son scambiadis tant che testemoni.
Cun di plui, dopomisdì a son programadis lis visitis vuidadis gratuitis ae sinagoghe e al ghet ebraic. Si cjatisi aes 15 e aes 15.45 in vie Ascoli, 1 (denant di Cjase Ascoli). Al covente, però, prenotâ dentri dai 3 di Avrîl, contatant il Sportel Regjonâl pe Lenghe Furlane – Friûl Orientâl, tel. 0481/383451, email: orient@sportelfurlan.eu
Come ogni an, lis celebrazions de Fieste dal Friûl a son inricjidis di un calendari impuartant di events promovûts dai Comuns che a àn aderît al bant promovût de ARLeF, in atuazion de Leç n. 6/2015 pe poie aes manifestazions culturâls che a acompagnin la ricorence. Il stes Comun di Gurize, che al ospite la cerimonie uficiâl, al propon un calendari fis di iniziativis fin ai 11 di Avrîl. Par cognossi il program detaiât dai events organizâts in dut il Friûl – rapresentazions teatrâls, concierts, presentazions di libris e tant altri ancjemò – si pues consultâ il sît internet de ARLeF ae direzion www.arlef.it ❚
par cure de redazion
Fieste de Patrie, fieste di dut il Friûl............
E je la ocasion par valorizâ la identitât plurâl e inclusive


text:
Ce vuelial dî jessi zovins creatîfs intune lenghe minorizade? E trop contial il teritori, la culture di apartignince, che la lenghe minorizade e je simbul, intal disvilup de lôr identitât e de lôr produzion artistiche? Cemût si leino lis lidrîs culturâls cu la bisugne di inovazion, di contaminazion? Ator di chestis domandis si disvilupe Int/Art, seriis di documentaris che a contin storiis di zovins artiscj furlans, ideâts di Dorino Minigutti e Giorgio Cantoni, realizâts di Agherose cul contribût de Agjenzie Regjonâl pe Lenghe Furlane e dal Fonts audiovisîfs Friûl-Vignesie Julie.
La tierce serie e je dedicade a cinc protagoniscj de art performative (teatri, danze contemporanie, performances, arts dal mont dal circ e dai gaugars): Aida Talliente, regjiste e atore teatrâl; Federico Scridel, atôr; Martina Tavano, balarine e coreografe; Davide Perissutti, artist des arts dal circ; Anna Gubiani, dramaturghe.
Lis pontadis a van in onde su Rai 3 la domenie aes 10.30, cun repliche il miercus aes 22.05 su Rai 3 bis (canâl 103), fin ai 28 di Avrîl, cun repliche il prin Mai. ❚
Redazion


text:
OPEC
La organizazion dai paîs espuartadôrs di petroli (Organization of the Petroleum Exporting Countries, OPEC) e je une associazion internazionâl nassude intal 1965 che e à sît a Viene in Austrie. I paîs dal OPEC e àn cirche il 78% des riservis mondiâls di petroli e il 50% di chês di gas naturâl. A tirin fûr un pressapôc il 42% de produzion mondiâl di petroli e uns 17% di chê di gâs naturâl.
Membris[cambie | modifiche il codiç]
I paîs membris dal OPEC a son 13:
- Alzerie
- Angola
- Arabie Saudite
- Equador
- Emirats Araps Unîts
- Indonesie
- Iran
- Irak
- Kuwait
- Libie
- Nigjerie
- Qatar
- Venezuela


text:
La storie dal Friûl e je simpri stade condizionade de sô posizion, ae estremitât setentrionâl dal Mâr Mediterani e su la puarte di Soreli Jevât par jentrâ te penisule taliane. Culì a son floridis lis trê grandis citâts portuâls che a 'ndi àn segnâts i destins: Aquilee, Vignesie, Triest. Sul as Est-Ovest, i siei confins a son di nature storiche plui che gjeografiche. A Soreli a Mont il confin dilunc la val de Plâf e il cors de Livence si è stabilizât di secui, intant che a Soreli Jevât a son simpri stadis tantis incertecis, par vie che i confins gjeografics, etnics, socioeconomics e politic militârs no coincidevin.
La formazion dal Friûl tant che entitât storiche, politiche e culturâl si pues fâ romontâ ae ete langobarde (sec.VI-VIII). Su la formazion de lenghe furlane a son teoriis diferentis; daûr di chê plui tradizionâl, e nas de influence dal sostrât celtic sul latin puartât culì dai colons romans, e duncje e à plui di doi mil agns; invezit, daûr di altris, si forme mil agns plui tart, par efiet dal isolament dal rest di Italie imponût dal Patriarcjât.
Tal 1420 il Friûl al fo concuistât di Vignesie, gjavant Cormons, Gardiscje e Gurize. La plui part o scuasi dute la popolazion e à simpri fevelât il furlan, e fintremai dal secul XIV a son ancje documents leteraris scrits in cheste lenghe. Al è dome tal Votcent che si invie une robuste e continue tradizion leterarie e la lenghe e devente la fonde principâl de identitât regjonâl. Dopo dal 1945 si inviin i moviments pal ricognossiment dai Furlans tant che minorance linguistiche, cun dirit ae autonomie politiche aministrative e ae tutele de lôr lenghe.
Cheste ultime istance e je deventade plui urgjente a tacâ dai agns '70 e e à cjatât un debil acet di bande des istituzions dome ae fin dal secul passât.
Incuadrament gjeografic: i as gjeneradôrs
‘Tra Vignesie e Triest’. Par solit, e je cheste la indicazion che a dan i furlans tal mont par spiegâ ai forescj dulà che e je logade la lôr ‘Piçule Patrie’; parcè che, in efiets, tai ultins secui il Friûl al à vivût un pôc te ombrene di chestis dôs grandis citâts di mâr: par cuatri secui sot de prime, par cuatri decenis sot de seconde. Tant, tant timp indaûr a varessin podût dî: ‘tor Aquilee’. Aquilee, Vignesie, Triest: in dute la storie, insom l'Adriatic, dulà che il mâr si sburte plui in profonditât tal continent, a son floridis une daûr chê altre grandis citâts mediatoris dai scambis tra il mont mediterani e la Europe centrâl. La storie dal Friûl e je stade condizionade in buine part de sô posizion gjeografiche, vâl a dî des sôs relazions sui as nord sud e est ovest. La prime relazion e à un caratar adiriture gjeologjic: di chi e passe la faie tra la çope africane - che ancje la Italie indi fâs part - e chê europeane. Il confin setentrionâl dal Friûl al è segnât in mût precîs de dorsâl des Alps Cjargnelis, gjenerade de pression de Afriche su la Europe. Cuintri cheste murace di crets si sburtin e si struchin lis massis di aiar cjalt e umit che a vegnin dal Mediterani, che a causionavin la condizion di regjon plui ploiose di Italie (ancje se al pâr che lis robis, in chescj ultins agns, a sedin daûr a cambiâ un pôc). La fuarce des ploiis e la nature calcarie dal cret a produsin une condizion di fuarte erosion des monts dal Friûl; i versants a son duncje dispès grivis e erts, lis vals stretis, e il lôr fonts ocupât di jets di grave larcs, produsûts de grande capacitât di erosion e des variazions bruschis di puartade des aghis. Cuant che a rivin inte plane, i flums dal Friûl a formin largjis ‘vintulinis’ di claps - i ‘conoits di deiezion’ - dulà che lis aghis si pierdin pe plui part dal an. No cate la bondance des ploiis (in medie, 1.800 mm/an), la fasse ‘alte’ de planure furlane e je duncje sute, cence cors di aghe permanents. Lis aghis a tornin fûr plui in bas, dilunc une linie di ‘risultivis’ che e va dai pîts dal Cansei (lis risultivis de Livence, dongje Polcenic) a chei dal Cjars (lis bocjis dal Timau). Sot di cheste linie, la Basse furlane e je un teren cetant siôr di aghis, cun dut ce che chest al compuarte. Cuant che l'om al è stât bon di controlâlis, come inte epoche romane e in chê presinte, la Basse e je stade une tiere cuntune agriculture cetant produtive; in altris periodis - e si fevele di plui o mancul dodis secui - e je stade une tiere paludane, malsane e dispopolade.
Come dutis lis faiis tra çopis gjeologjichis, ancje chê che e passe juste tal mieç de regjon ogni tant e causione un scjas. Il Friûl al è duncje une ‘tiere balarine’ e, di cuant che si indi ten note, al à patît une mieze dozene di scossis sismichis disastrosis.
In complès o podìn dî duncje che la nature no à avantazât masse il Friûl. Cheste tiere e je avonde zovine dal pont di viste gjeologjic, e tant che i zovins e pant ancje alc di ruspi, di instabil e di estremist. Chescj siei caratars gjeologjics, come che o viodarìn, a contrastin in mût curiôs cun chei socioculturâi de sô popolazion. Par vie de sô posizion gjeografiche tra il Mediterani e la Mitteleuropa, in Friûl si cjate sedi une che chê altre fasse climatiche. Plantis tipichis mediteranis, tant che l'elis ma ancje tant che l'ulîf e il fiâr, a vivin cuietis fintremai a lis primis alturis des prealps; intant che la plui part des Alps furlanis, par vie de bondance di ploiis, e à un clime avonde Mitteleuropean (si pues viodi par esempli il carateristic ‘sbassâsi de linie dal faiâr’). In gracie di chest, in Friûl si cjate un numar di speciis vegjetâls plui alt che in tantis altris regjons de Europe. E ancje pes speciis animâls si verifiche alc di analic. Al è deventât famôs, tai ultins agns, il câs dai lepidotars. Sul Brancot e sul Sant Simeon, ven a stâi su lis monts che a cercenin la zone li che il Tiliment al rive tal plan e che a son stadis ancje l'epicentri dal taramot dal 1976, i studiôs a àn rimarcât la presince di une cuantitât straordenarie di speciis di paveis, tipichis sedi dal Nord che dal Sud de Europe. Par cheste varietât di trats gjeografics, concentrâts intune aree avonde piçule (7.885 kmc, plui o mancul il 2,5% dal teritori talian), il Friûl si identifiche cun braure inte famose espression di Ippolito Nievo di ‘piçul compendi dal univiers’; ancje se, par dî la veretât, il scritôr si riferive vadì plui al so aspiet uman che a chel naturalistic. Dal pont di viste socioeconomic, l'as nord sud al caraterize il Friûl in diviersis manieris. Gjavant l'Alt Adis/Tirôl dal Sud, il Friûl e je la regjon plui setentrionâl di Italie; chê in contat plui stret cul mont gjermanic, midiant dal pas di Mont di Crôs e dal Cjanâl dal Fier. Chest toponim al segne a clâr cuale che e fos une des marcjanziis plui impuartantis che a passavin par li, vie pe plui part de storie. Ma ancjemò prime, di culì e passave la Vie de ambre, la preziose materie dorade racuelte su lis splazis dal mâr Baltic e tant preseade dai romans. Fûr pe storie, i rapuarts tra il Friûl e il Mediterani a son stâts impuartants te ete di Aquilee romane e, tai agns plui resints, cul disvilup dal turisim balneâr che al à fat rivâ su lis splazis di Grau e di Lignan sdrumis di austriacs e di todescs. Pal rest de storie, il Friûl al è stât une regjon dibot tiericule, separade dal mâr di une fasse di palûts e lagunis pôc praticabilis.
Sul as est ovest, ce che al caraterize il Friûl e je la sô condizion di passaç obleât, o miôr di puarte spalancade tra la penisule taliane e la Europe e, plui in là, la Asie. No je soluzion di continuitât - gjavant, al è clâr, i flums - tra la planure furlane, chê venite e chê padane. A soreli jevât, i rilêfs a son bas e i pas facii. Pe plui part de storie, il flus al è stât massime di soreli jevât viers la Italie: di fat, al è tal imens Orient che si verifiche la plui part des dinamichis demografichis e culturâls che daspò a invistissin a bugadis la penisule taliane, tacant de invenzion de agriculture. Ciert, i Grêcs e i Punics a àn colonizât vie mâr lis cuestis europeanis ma lis grandis migrazions di popui a jerin vie tiere. Fûr pal Friûl a son passâts i Paleovenits e, plui indenant, i Cuâts e i Marcomans, i Erui, i Ostrogôts e i Visigôts, i Uns, i Langobarts, i Francs, i Ongjars, i Turcs e vie indenant. Tra chês che a vignirin di soreli jevât - la maiorance - e chês di soreli a mont, in Friûl si contin cuarantesîs invasions; cualchidune e je stade dome une scorsade o une spedizion militâr, altris a son duradis di plui e a àn implicât cualchi forme di insediament. La plui impuartante e je stade cence dubi chê romane. Tal 181 prin di Crist, Rome e decît di fondâ culì, insom dal Adriatic, une colonie cul tripli compit di organizâ il teritori venit anetût di pôc, di vuardeâ la ‘puarte di Italie’ a soreli jevât e di fâ di ponte pe espansion - economiche e culturâl, prin inmò che politiche e militâr - dai teritoris a nord est: il Noric e la Panonie, vâl a dî la Austrie e la Ongjarie dal dì di vuê. Aquilee e devente la capitâl de Decima Regio de Italie Augustee, clamade Venetia et Histria: dal Adis al Cuarnêr. Il non Friûl al nas cui Langobarts, che a intronin a Forum Iulii (la Cividât dal dì di vuê) la capitâl dal lôr prin ducât in tiere italiche e la difese de Italie langobarde cuintri la pression dai Avars e dai Slâfs. Plui indenant, cui imperadôrs francs, sassons, francons e svêfs, cheste regjon e devente invezit la puarte di Italie a servizi dal Imperi roman gjermanic. Cun Vignesie, il Friûl al torne a jessi bastide venite - ven a stâi taliane - cuintri lis potencis centrorientâls; funzion che al mantignarà ancje cul Ream di Italie, e po dopo cu la Republiche. Tai agns plui resints, cul ristabilîsi di bogns rapuarts cui paîs de Europe centrorientâl, il Friûl al à volût cjapâ sù la funzion di puint o di cerniere tra la Italie e chel mont, e vuê, cul slargjâsi de Union europeane, al smire a deventâ un dai lûcs centrâi, un dai cûrs de gnove Europe unide. Di chi, probabilmentri, al varà di passâ il Corridoio Cinque, l'as di colegament tra l'estrem Ovest european (Spagne e Portugal) e l'estrem Est (Ucraine).
Corogjenesi dal Friûl: i confins
In plui che dai as gjeneradôrs, o dal centri di polarizazion, ogni regjon e je caraterizade ancje dai siei confins. I confins a son di solit costruzions artificiâls, imponudis dal om (de politiche) suntune nature che e slungje i siei caratars tal spazi cun continuitât.
Il Friûl al à doi confins naturâi avonde nets: a setentrion il spartiaghis tra il bacin dal Tiliment e chel de Gail; a meridion il mâr. Ma ancje culì lis robis no son cussì semplicis. Tal Friûl atuâl al è cjapât dentri ancje un cjantonut di bacin danubian, di Cjamparòs a Cocau; e ancje a sud e je cualchi complicazion, par vie che i antîcs insediaments des cuestis – Grau e Maran - a àn vivût dispartâts de tiere ferme, pluitost leâts a Vignesie, e a stentin a identificâsi cul Friûl. A nord ovest i confins a corin sul spartiaghis cu la val de Plâf e duncje cul Cjadovri, ma cu la ecezion di Nert e Cjas, che a son restâts al Friûl ancje se il Vaiont si bute te Plâf. Il confin daspò al torne a lâ sù sul altiplan dal Cansei e di chi al va jù ae Livence. Il confin de Livence si è stabilizât in ete basse medievâl, par disparselâ lis possidencis dal patriarcje di Aquilee di chês dai trevisans e dai venezians, e al è stât rispietât ancje cuant che dute la Patrie dal Friûl e fo anetude ae Serenissime (1420). Dome cuatricent agns daspò, tal 1838, al fo violât, cul distacâsi dal mandament di Puart de Provincie di Udin e il so passaç a chê di Vignesie. Ma i problemis plui grues si cjatin te fasse orientâl, parcè che culì a son vignûts in conflit diviers criteris di definizion dai confins: chel gjeografic, chel etnic, chel economic sociâl e chel politic militâr.
Dal pont di viste gjeografic, i rilêfs a son bas e la idrografie e je ingarbuiade par vie dal caratar carsic de zone, che al puarte i flums a cori in buine part sot tiere. Dal pont di viste etnic, za in ete langobarde popolazions slavis si son spandudis su dutis lis alturis dal bacin de Fele, de Tor, dal Nadison, dal Lusinç e dal Vipau, che pûr ‘a plovin’ viers il Friûl. Dal pont di viste economic e sociâl, i abitants di chestis tieris a jerin pal plui in relazion cun chei de planure furlane, e tal pont di sboc dal Lusinç e dal Vipau si è disvilupât, tai ultins mil agns, un impuartant centri di polarizazion urbane, Gurize. Tant che part di un stât feudâl dal dut austriac, il Tirôl orientâl, ma capitâl di une contee che e cjape dentri tieris abitadis pe plui part di slâfs e in part minôr di furlans, Gurize e je simpri stade une citât composite dal pont di viste etnic. Par plui di nûfcent agns (1002-1918) e à fat part dal mont austriac - no cate che il cont di Gurize al fos ancje tra i prins vassai dal patriarcje di Aquilee, e anzit al ves la incarghe di avocat dal patriarcje - ma davuelzint pal plui une politiche avierse. La part furlane de contee, l' ‘agri cormonês gardiscjan’, e costituìs il Friûl orientâl (o austriac, o gurizan, o arciducâl, o imperiâl). La citât stesse, ancje se e à un non dal sigûr sloven (gorica al vûl dî ‘montute’) e se e da acet a un numar impuartant di citadins slovenofons, vie pe storie e je stade calcolade di regule tant che citât furlane (‘Görz in Friaul’, e jere la espression corinte). Dal pont di viste politic militâr, il probleme al devente incindiôs tal Votcent, cu la difusion dai nazionalisims opuescj. Sedi i talians che i slovens a reclamin la citât, i prins in non de culture, i seconts in non dal so jessi cjâf lûc di un teritori par trê cuarts sloven. Cu la vitorie dal 1918, la Italie e anet no dome dute la ex contee di Gurize (vals dal Lusinç e dal Vipau), ma ancje altris tieris slovenis (Postumie) par resons dal dut militârs, ven a stâi par garantî ae Italie un confin favorevul e spazis di manovre di schene a Triest.
Tal 1923, par resons politichis, il fassisim al decît di soprimi la Provincie di Gurize e di cjapâle dentri intune Provincie dal Friûl slargjade in maniere mostruose. Pôcs agns dopo però, tal 1927, si torne a costituî la Provincie di Gurize ma cence Monfalcon, passât a Triest (fintremai al 1947) e Çarvignan, restât a Udin. Par svindic, la Jugoslavie, vincidore te seconde vuere mondiâl, e pretint la sô anession ae Slovenie, comprendude la part furlane; e adiriture e staze la domande di puartâ il confin fin al Tiliment. Si rive duncje al compromès dal 1947: il gnûf confin, imponût dai aleâts, al divît la provincie, lassant ae Italie il cjâf lûc e la part dal teritori etnichementri furlane (cun cualchi piçule ecezion), e consegnant ae Jugoslavie il rest (trê cuarts dal teritori e de popolazion).
Tant che si à motivât, il Friûl al tache a cjapâ forme midiant dai Langobarts che a slargjin al teritori il non di Forum Iulii, che i partignive za a chê che vuê e je Cividât. Il ducât dal Friûl al ve un rûl impuartant tai doi secui dal Ream Langobart di Italie (568-774 d.C.), e un marchês dal Friûl, Berengari, al deventà ancje re di Italie e fintremai - ma in mût precari e par pôc timp - imperadôr. Cence dubi i Langobarts a àn lassât une olme impuartante in cheste tiere, sedi pe organizazion teritoriâl e politiche, sedi a nivel lenghistic e culturâl, e forsi ancje gjenetic. Dut câs, lôr a jerin dome un strât sutîl di dominadôrs; il grues de popolazion al jere formât di ‘romans’, vâl a dî di dissendents dai colons italics (massime dal Sannio) che ur jere stât assegnât di Rome l'agri aquileiês.
Tai ultins decenis al è florît un dibatiment vivarôs sul rûl che, te formazion dal popul furlan, a àn vût lis popolazions che a jerin logadis culì prime che a rivassin i romans. Lis fonts romanis a disin che la decision di fondâ Aquilee e fo cjapade par aviersâ l'infuarciment di insediaments celtics, e scuviertis archeologjichis resintis a confermin che a Aquilee al esisteve un insediament preroman, e si cjatin olmis dai Celts in diviers lûcs de regjon. I lenghiscj a àn metût in lûs cetancj elements celtics te toponomastiche, ma no masse tal lessic; i etnolics a 'ndi àn cjatâts ancje in ciertis cerimoniis e tradizions. Si à ancje sostignût che la distinzion tra i abitants di cheste regjon e chei des tieris convicinis e ledi indaûr adiriture a epochis precedentis, protostorichis. Ma chestis teoriis si fondin su evidencis archeologjichis avonde sparniçadis e di interpretazion incierte; e a son precariis, stant che a son destinadis a cambiâ ancje in maniere drastiche a man a man che a saltin fûr gnûfs reperts. Une altre argomentazion a poie de tesi des lidrîs preromanis de identitât furlane e ven de notizie che, za tor il 350 d.C., il vescul Fortunazian al scriveve lis sôs predicjis in sermo rusticus; si à concludût che il popul al fevelave za, o ancjemò, une lenghe divierse dal latin uficiâl. Ma chest forsi nol baste a dimostrâ la tesi dal sostrât celtic o preistoric, o dut câs preroman, parcè che si sa che dut câs lis lenghis orâls a patissin un procès di mudament continui, e duncje di divaricazion, a pet di chês aulichis e scritis.
Al stât atuâl des cognossincis sientifichis al è duncje dificil provâ che la identitât e la individualitât dal popul furlan a tornin sù a la ete preromane. Al è plui sigûr metilis in rapuart cui fats politics che a àn dât a chest teritori centris e confins: il ducât langobart prime, e il patriarcjât di Aquilee daspò.
La storie dal patriarcjât di Aquilee e je lungje, ingredeade, e par tancj aspiets ancjemò scure. No è facil, massime pai sîs secui de Alte Ete di Mieç (V-XI), distingui i mîts e lis tradizions des veretâts storichis. Il stes vignî fûr dal titul di ‘patriarcje’ - cetant râr te cristianitât ocidentâl – al è avonde misteriôs. Po dopo, e je une vore ingropade ancje la trame tra la dimension religjose e chê secolâr, tra i podês spirituâi e pastorâi e chei aministratîfs, politics e militârs.
Dal pont di viste eclesiastic, la sede vescovîl metropolite di Aquilee romane e slargje la sô jurisdizion suntune aree une vore grande, che e va di Como a Aquincum (Budapest). Dome ae nassite dal gnûf mileni - e precisementri ai 3 di Avrîl dal 1077 - il patriarcje di Aquilee al è investît di podês temporâls, e duncje si pues tacâ a fevelâ dal Friûl tant che entitât storiche e politiche. I siei confins a son balarins e incierts, par vie des spintis centrifughis di une part de nobiltât feudâl interne e pes pressions e pes bramis di bande des potencis che a confinin. Il zûc volubil des rivendicazions e des protestis, des diferencis tra il stât di fat e chel di dirit, dal gredei jenfri lis diviersis competencis, spirituâls e temporâls, al causione une cierte confusion inte fisionomie dal Patriarcjât. Dut câs, no si pues dineâ che par cuasi cuatri secui (XI-XV) cheste regjon e je stade incuadrade intun organisim politic clamât patriarcjât di Aquilee, che i siei confins variabils si slargjavin ben oltri chel che al è il Friûl di vuê; ma ancje che la Patrie dal Friûl, tra la Livence e il Timau, tra lis monts e il mâr, indi jere la sô part plui grande e plui stabile. Chescj a son i secui li che si è formât il Friûl, tant che regjon storiche e gjeografiche; li che i abitants di cheste regjon a àn cuistât pe prime volte la lôr identitât storiche, politiche, culturâl e linguistiche.
Il patriarcjât di Aquilee al jere un principât eclesiastic feudâl, integrât a strent tal ordin imperiâl; no si àn di proietâi chei caratars di sovranitât politiche (viers l'interni e viers l'esterni), di omogjeneitât lenghistiche e culturâl, e di volontât popolâr, che a son propris dal stât nazionâl moderni. Il concet stes di nazion al jere, in chei timps, tant diferent dal nestri. Al è dificil duncje acetâ la tesi che ai timps dal patriarcjât i furlans a sedin deventâts une nazion. Chê che si è formade e je invezit la cussience di apartignî a un teritori definît e a un organisim politic indotât di une sô autonomie. Cheste cussience e restà avonde salde ancje cuant che il patriarcjât, scunît des lotis intestinis tra feudataris e tra Cividât e Udin, tibiât a soreli jevât des smiris dal cont di Gurize e a soreli a mont dai trevisans, al colà in fin tes mans di Vignesie (1420). La Dominante e mantignì in vite il patriarcjât, ancje se dispueât dai podês temporâi e sometût aes grandis fameis venezianis; e rispietà ancje, se pûr depotenziât, il parlament de Patrie dal Friûl, l'organisim rapresentatîf des abaziis, de feudalitât e des comunitâts urbanis. In cheste maniere, i abitants dal Friûl a poderin lâ indenant a tignîsi, e jessi calcolâts, tant che diviers di chei altris sotans venits. Il non stes di ‘Patrie dal Friûl’ (dispès scurtât dome in ‘Patrie’), probabilmentri in origjin riferît al patriarcjât, al deventà veicul di infuarciment di chest sens di identitât politiche teritoriâl. Cheste cussience e passà fûr i cuasi cuatri secui di dominazion veneziane, par rivâ cuasi intate fintremai ai nestris dîs. Vie pai secui, no son stadis tiradis fûr in mût sostanziâl cuistions lenghistichis ni raziâls, o etnichis (cemût che si dîs in dì di vuê in maniere plui temerose). Si deve par scontât che i furlans a fossin essenzialmentri di dissendence latine, de famee dai popui talians, e ben disseparâts dai vicins todescs e slâfs. La culture umanistiche dal timp no ricognosseve altris titui di nobiltât di un popul che chei che si riferivin ae civiltât romane antighe. Ma chest nol voleve dî dineâ ancje someancis e influencis, leadis ae vicinance gjeografiche. Di fat, te etnogjenesi dal Friûl a àn zuiât un rûl ancje i contats, i scambis, lis migrazions e il messedâsi cul mont gjermanic a nord, e cun chel slâf a est. Dal prin a son vignudis lis élites vueriris, che a àn formât par dute la Ete di Mieç il gnerf de classe dominante feudâl; ma ancje funzionaris, artesans e artiscj. Dal secont, a son vignûts massime contadins e pastôrs, che des alturis a son simpri vignûts jù viers la plane, e che si assimilavin subite tes comunitâts furlanis. E tal secul XI al è stât ancje un periodi di imigrazion massive e organizade di slovens carinzians, a ricolonizâ la fasse centrâl de planure furlane, fiscade des scorsadis ongjarichis dal secul precedent. Dut câs, ancje chescj si son assimilâts daurman ae lenghe e ae culture de regjon che ur dave acet, lassant olmis vistosis dome inte toponomastiche e inte fisionomie de int.
La dotrine nazionalistiche e à metût a fonde dal sens di identitât nazionâl la comunance de lenghe, e al jere inevitabil che ancje in Friûl cualchidun al vedi viodût te lenghe furlane l'element essenziâl de identitât di chest popul. Ma lis robis no son cussì facilis; ni in gjenerâl, ni tal nestri câs particolâr. In Friûl, come in tancj altris câs, almancul de ete protocristiane a son esistudis diferencis tra lis lenghis uficiâls e chês scritis, tra chês feveladis de élite dominante e chê fevelade dal popul analfabete. La lenghe scrite uficiâl e restà par plui di mil agns il latin (eclesiastic e notarîl) ma par sîs secui i dominadôrs a fevelarin lenghis di çocje gjermaniche: tal prin periodi i Langobarts, po dopo par pôc timp i Francs, e ae fin, dal secul X al XIII, lis fameis todescjis mandadis dal imperadôr e clamadis dai patriarcjis a presidiâ cheste puarte taliane dal imperi.
Daûr di cualchi autôr (Francescato), chest caratar cussì fuartementri gjermanic dal stât patriarcjin, in chei secui, al à puartât a un isolament culturâl dal Friûl dal rest de Italie setentrionâl, aviersant la difusion di chês inovazions lenghistichis e sociolenghistichis che invezit a jerin daûr a interessâ la plane padane venite, e che a varessin puartât lis lenghis di chês regjons a diferenziâsi simpri plui de madrîs latine. In particolâr, tal stât aquileiês, dulà che la cort e la nobiltât a fevelavin par todesc, la lenghe dal popul e je restade plui dongje dal latin antîc. Il caratar ‘conservadôr’ des lenghis feveladis tai lûcs isolâts al è un fenomen cetant cognossût dai lenghiscj e al sarès la spiegazion plui semplice des someancis tra lis fevelis ‘ladinis’ des Alps (invezit di chês fondadis su la ipotesi di un comun sostrât ‘retic’). In ogni câs, des fonts al risulte clâr che il furlan al esist, in formis tant dongje di chês presintis, di cuasi mil agns.
Come pardut in Italie, il ‘volgâr’ furlan al è restât a dilunc une lenghe cuasi dome orâl; cuant che si veve di meti alc par scrit si doprave il latin o, tacant dal secul XIV, variis messedancis di toscan e di venit. Dut câs, ancje il furlan al jere doprât pe redazion di documents di gjenar pratic, tant che ats contabii e notarîi. Al è de fin dal secul XIV il prin document leterari (une balade) in lenghe furlane, che e samee clarementri influençade de leterature in volgâr che di plui di un secul e florive te Italie setentrionâl, tant che prime in Provence. Un dai caratars ben cognossûts des lenghis orâls e je la lôr variance gjeografiche: ogni comunitât e tint a disvilupâ un so mût particolâr di esprimisi, par vie dal isolament relatîf di chês altris comunitâts. Ancje il furlan si è diferenziât in desenis di ‘dialets locâi’; ma la situazion e je mancul grivie che in tantis altris regjons. Dutis lis varietâts di furlan a àn un grât alt di comprensibilitât tra di lôr, e une di chestis – vâl a dî chê ‘centrâl’, de aree tra Cividât, Vençon, Sant Denêl, Codroip, Palme, Cormons, cun al centri Udin -, e je avonde omogjenie e cetant prevalente su chês altris. Su la fonde di cheste varietât si è formât, tacant dal prin Votcent, un furlan ‘leterari’ comun. Come che al è sucedût in altris regjons talianis e europeanis, tal Votcent e tal Nûfcent si pues assisti a une floridure di leterature ‘locâl’, cun pontis cualitativis ancje altis. Fintremai a timps une vore resints, il furlan al jere la marilenghe di almancul i trê cuarts de popolazion dal Friûl. Tes areis rurâls la percentuâl e podeve lâ sù ancje al 100%; in chês plui urbanis, tacant di Udin, la borghesie e fevelave dispès cualchi forme di venit o il talian, tignûts tant che plui prestigjôs e utii. La situazion e à tacât a cambiâ svelte cul slargjâsi dal oblic scolastic, cul incressi dal nivel di istruzion e, massime, cu la difusion dai mieçs di comunicazion di masse e de industrie culturâl. Si pues calcolâ che tra il 1978 e il 1999 il furlan si sedi pierdût cuntune ande dal 1% al an. A difese de lenghe furlane e je nassude za tal 1919 la Societât Filologjiche Furlane, e in timps plui resints i si son zontadis (ancje in competizion vivarose) tantis altris associazions e moviments. Tai agns Setante, chestis a àn cjapât ancje caratar politic, e si son batudis pe tutele legjislative dal furlan, ma dome tor la fin dai agns Novante si à podût otignî une leç regjonâl (n. 15 dal 1996) e po dopo une leç statâl (n. 482 dal 1999) cun chestis finalitâts. Al è ancjemò adore par stimâ la lôr eficacitât. Ae fonde di chestis azions a son cetantis motivazions. Une e je che ogni lenghe e je un valôr in se, tant che testemoneance di une esperience storiche e culturâl uniche e iripetibile. La seconde e je che ogni lenghe e je la fonde de identitât di un popul e che, tal nestri câs, il popul furlan al vûl lâ indenant a vivi cuntune sô muse. La tierce e je che i furlans a son une comunitât lenghistiche minôr che, dutune cun chês altris (slovenis e todescjis), e justifiche la ‘specialitât’ de autonomie politiche e aministrative dade a cheste regjon.
La lenghe e je dal sigûr une des fondis de identitât furlane ma si à di ancje ribati che par secui il sens di apartignince al Friûl al à vût un caratar plui politic e teritoriâl che lenghistic. La identitât coletive e je un fenomen complès, multidimensionâl. Dongje de lenghe, dal teritori, de organizazion politiche, a zuin ancje fatôrs plui culturâi in sens larc: costums, rituâi, tradizions, sens de storie e dal destin comun, cussience e volontât. Cuâi sono i elements de identitât culturâl furlane? Al è ancjemò vîf, e prevalent in cierts ambients, un ‘idealtip’ di furlan elaborât vie pal Votcent, e che al à vût te ‘ideologjie’ de Societât Filologjiche Furlane la sô codificazion: il gjenar (o stereotip) dal furlan «salt, onest, lavoradôr», essenzialmentri impastanât su la figure archetipe dal felix agricola, dal ‘bon contadin’, cun in plui une enfasi sul rûl di chestis tieris di bastion de civiltât romane cuintri il mont todesc e slâf che al sburte sui confins. De largje produzion leterarie, ideologjiche e sagjistiche sul caratar dai furlans, floride in chest ultin secul, par man sedi dai furlans stes che di osservatôrs esternis, al pâr di podê dedusi un model a cinc dimensions. Il popul furlan si caraterizarès duncje par jessi:
- un popul contadin, e duncje tacât ae tiere, dongje ae nature; organizât in struturis familiârs saldis e in piçulis comunitâts di paîs; lavoradôr, ma ancje indotât di capacitâts imprenditoriâls; tradizionalist e di peraule;
- un popul cristian, e duncje crodint, logât inte grande tradizion catoliche, indotât des virtûts de semplicitât, de umiltât, dal rigôr, de capacitât di sopuartâ cun pazience e fermece lis provis de vite;
- un popul nordic, e duncje fuart, grivi, lent, cidin, costumât, cun sens de organizazion e de coletivitât, ma cuntun sotfont di lancûr esistenziâl che al cjate confuart, in plui che te laboriositât, ancje tal vin, e espression tal cjant corâl;
- un popul di frontiere: logât intune posizion vierte ai pericui, temperât di une storie lungjone di invasions, di sacs e di bataiis; ma ancje cu la pussibilitât di vierzisi e di metisi in relazion in mût positîf cui vicins di altris culturis, di messedâsi cun lôr, di dâur acet e di jessi acetât;
- un popul migrant: il disecuilibri tra popolazion e risorsis al oblee di simpri une cuote di personis a slontanâsi de patrie, par cirî di lavorâ e di sorevivi in altris paîs. Tal dolôr de partence si rinfuarce l'amôr, e tai discomuts de lontanance si insalde une imagjin idealizade dal propri paîs. Intes comunitâts li che si rive, si tornin a creâ i fogolârs e si mantegnin la lenghe e lis tradizions.
Dut câs, si à di rimarcâ che chest model al spiele massime une realtât storiche e sociâl avonde circoscrite: chê dal Friûl sù par jù tra il 1870 e il 1970. Pôc e nuie o podìn dî de realtât plui antighe, medievâl, parcè che la documentazion storiche archeologjiche su la vite dal popul minût e je une vore scjarse, cuasi inesistente. Lis massis contadinis a son ‘cence storie’. La imagjin dai furlans che nus da la documentazion storiche de Ete Moderne (sec. XV-XIX) e je invezit avonde diferente di chê dal tart Votcent: il popul furlan (ven a stâi, pe plui part, i contadins) al è descrit dispès tant che rissôs, violent, sflacjon, indissiplinât. E je dal sigûr la imagjin che a 'ndi àn i parons e i tutôrs dal ordin, par enfatizâ chescj aspiets negatîfs (il stereotip dal villain, ven a stâi dal ‘trist’), plui che chei di segn contrari. Ma a son ancje tantis provis evidentis di chest aspiet dal caratar furlan di cualchi secul indaûr: storiis di barufis, banditisim, delits, riviei e solevazions. Par dutis, e baste vê indiment la «crudel zobia grassa» dal 1511, la plui violente, sprolungjade e slargjade rivolte contadine de Italie rinassimentâl. Al è clâr che il model identitari, che o podìn definî tradizionâl, al spiele aromai ben pôc ancje il Friûl dai ultins decenis: un Friûl une vore disvilupât, siôr, secolarizât e mediatizât. Un Friûl dulà che i contadins no son plui, rimplaçâts di un 5% di imprenditôrs agricui modernis; dulà che lis campagnis a son puntinadis di insediaments industriâi; dulà che la maiorance dai atîfs e je impleade tal terziari, plui o mancul avanzât; e dulà che la emigrazion e je dome un lontan ricuart, sostituide de imigrazion di int di ogni colôr, che e ven di une setantine di paîs di dut il mont.


text:
Il nostro registro elettronico si chiama NUVOLA.
E’ un claud ed è perfettamente adattabile alle esigenze di ogni istituto.
Non siamo noi a dire a voi cosa fare, ma siete voi a configurare il software in base alle vostre esigenze.
NON CHIEDETE A NOI COME E’ IL PRODOTTO, CHIEDETELO A CHI LO USA GIA’
FRIULI VENEZIA GIULIA
GORIZIA
ic Fogliano Redipuglia; ic San Canzian d’ Isonzo; ic Grado
PORDENONE:
ic Fontanafredda; ic Maniago; ic Pasiano di Pordenone; ic Torre Pordenone; is Mattiussi Pordenone; ic San Vito al Tagliamento; ic Prata di Pordenone; ic Casarsa della Delizia; CTO Pordenone
UDINE:
ic Gemona; ic Latisana; ic Palazzolo dello Stella; ic Palmanova; ic Pavia di Udine; ic Tolmezzo; ic Val Tagliamento; is Deganutti Udine; ic Cividale del Friuli; ic Tavagnacco; ic Faedis; ic Mortegliano
TRIESTE
ic Via Commerciale Trieste; ic Marco Polo; ic Dante Alighieri; ic San Giovanni; ic Tiziana Weiss
PROVINCIA DI TREVISO
ic Casale sul Sile; ic Cornuda; ic Fellisent n. 3 Treviso; ic Farra di Soligo; ic Giavera del Montello; ic Loria; ic Maserada sul Piave; ic Paese; ic Ponzano Veneto; ic Preganziol; ic San Biagio di Callalta; ic Sernaglia della Battaglia; ic Spresiano; ic Stefanini n.4 Treviso; ic Villorba; ic Volpago del Montello; ic Oderzo; ic San Vendemiano; ic Gorgo al Monticano; ic Silea; collegio Balbi Valier Pieve di Soligo; scuola Pieve di Castelfranco; ic Salgareda; ic Trevignano;
PROVINCIA DI VENEZIA
ic Concordia Sagittaria; ic Fossalta Portogruaro; ic Cinto Caomaggiore
PROVATE LA NOSTRA DEMO ON LINE CLICCANDO SOTTO
USERNAME : docente
PASSWORD: docente


text:
Grafie uficiâl
La grafie uficiâl de lenghe furlane e je stade fate buine cul Decret dal President de Zonte regjonâl n. 392 dai 25 di Otubar dal 1996, su la fonde de propueste di grafie adotade ai 15 di Lui dal 1986 dal Consei de Provincie di Udine, adun cu lis Provinciis di Gurize e Pordenon. Plui tart la grafie uficiâl e je stade cjapade dentri tal art. 13 de Leç regjonâl 15/96.
Cun Decret dal President de Zonte Regjonâl n.41 dai 07 di Març dal 2013 al è stât adotât il Regolament pe grafie des variantis de lenghe furlane, viodude la Gjeneralitât de Zonte regjonâl n. 2377 dai 28 di Dicembar dal 2012, stes argoment.
Obietîf de ARLeF al è ancje chel di “promovi la cognossince e l’ûs de grafie uficiâl de lenghe furlane in ogni ambit de vite sociâl”.


text:
LUI - PRIME PAGJINE. EDITORIÂL - Aquilee nus clame ae Resurezion / Comunitât Linguistiche furlane: 65 Comuns ae prime sentade / Minorancis che a contin: i Curdis a blochin Erdogan in Turchie. Cui che a son e cui che al è il lôr gnûf leader / PAGJINE 2 – IAL: la prime scuele cul furlan curicolâr tal plan di studis / Lenghe di lavôr, ancje pai students forescj / Giobatta Morassi, il mestri liutâr innomenât a nivel mondiâl che al fâs sunâ… i peçs di Tarvis / PAGJINE 3 - Referendum par fâ di Friûl e Triest dôs Provinciis Autonomis sul model di Trent e Bolzan: za tantis lis adesions / Cemût dâ une man / Jessût l’elenc des 18 “Uti”. Fontanini al tone: “Triest nol si pues tocjâ, il Friûl fruçât”. E Provincie e Comuns a fasin ricors / Lis servitûts militârs a son une plaie che no si rive a parâle vie. Lis esercitazions su la Bivare si fasin ancje chest an / PAGJINE 4 – SPECIÂL RICERCJE SOCIOLINGUISTICHE. Scandai su la lenghe furlane: la int le ten plui in considerazion, ma le fevele simpri di mancul / SPECIÂL RICERCJE SOCIOLINGUISTICHE. Politichis linguistichis, un voli ator pe Europe / SPECIÂL RICERCJE SOCIOLINGUISTICHE. Cuatri tais: un trop di numars sui bêçs che si spindin pes lenghis minorizadis / PAGJINE 5 - SPECIÂL RICERCJE SOCIOLINGUISTICHE. Opinions sul futûr. Stant il bon acet di bande de int, cumò si an di fâ azions plui concretis / LA OPINION. La politiche de muart cuiete de lenghe furlane / VIERS IL FRIÛL. / PAGJINE 6 - La cooperazion in Cjargne no je dome Coopca: chês che a funzionin / “Cjargne greeters”: no vuidis turistichis, ma ambassadôrs di emozions / Storie platade: tal gurizan biadelore si fevele dai furlans muarts sot dal esercit austroongjarês te Grande Vuere / MUSIS DI…FACEBOOK. Cu la scuse des vitimis si celebre la vuere: un piçul esempli “social” / PAGJINE 7 - La Provincie di Udin e à deliberât 20 mil euros pes iniziativis di promozion e valorizazion de lenghe furlane / La crisi dai ultins agns e à acentuât ancje chi di nô in Friûl problematichis e disparitât, par altri za esistentis, tra oms e feminis / La linie feroviarie Udin Cividât e devente chê de “Il tren des lenghis” cun dute la cartelonistiche e lis informazions par furlan, talian, sloven, todesc e inglês / PAGJINE 8 - Un puest «che nancje in Australie»: il Friûl di Ruth Borgobello regjiste australo furlane vignude a fâ cine achì / Furlans in Australie: chei di cumò / SIMPRI BOGNS. AA.VV. La comugne, numars 0 + 7 + 25 / ZODIAC FURLAN. Gjambar / PAGJINE 9 - SLOVENIE. I numars de Slovenie te cuestion de imigrazion. Ancje Lubiane cuintri i acuardis di Bruxelles / FRIÛL EUROPE. No son dome Grecie e confins. Il NPLD al propon une “road map” pes lenghis e pai dirits / Elezions in Spagne: avançade de çampe, cualchi bon segno pai partîts nazionalitaris / Dentri dal an il prin procès in lenghe basche / PAGJINE 10 - IL GRANT LUNARI DAL FRIÛL. Lui / IL FERÂL. La lenghe dal cûr / Messe di Aquilee / PAGJINE 11 - Pre Meni Zannier al presente la sô ultime opare leterarie e cun chê nol mole di stiçâ i furlans sul cantin de autonomie / Par no smenteâsi dal Nepal / MUSIS DI…FACEBOOK. Bufulis sul Muselibri: il scandul de scancelazion de pagjine Friûl da la enciclopedie Wikipedia finît in nuie / COROT. Fermino Campagna, un grant om di culture / PAGJINE 12 - A TU PAR TU. Ce che a disaressin dal Friûl di vuê, chei che a àn fat la sô storie. Ricart e Gjenio, furlans cuintri in non di chei altris /
*** Ducj i articui a saran disponibii cul mês che al ven. Buine leture.
JUGN - PRIME PAGJINE. EDITORIÂL - Tornin a dâi sot pe nestre libertât / Viers la Cunvigne dai Comuns furlans: dentri ancje Gurize. E te Basse si fâs indevant un gnûf Referendum / A lezion di Friûl cun D’Aronco: la racuelte dai siei editoriâi dai ultims agns / PAGJINE 2 – E torne a nassi la Pro Carnia, une associazion cun lidrîs antighispar promovi resonaments su la Cjargne dal futûr / Il gnûf moviment politic rivât te galassie dal furlanisim: Patrie Furlane. cu la adesion di Federico Simeoni, conseîr provinciâl ex Front Furlan / Il Friûl nol dismentee il Tibet: ce che si sta fasint e cemût dâ une man / PAGJINE 3 - Ream Unît: dopo dai Conservadôrs di Cameron, la grande vitorie e je dal Scottish National Party / “Rusticitas” scozês: Nicola Sturgeon, la gnove leader vincidore des elezions / Riformis istituzionâls, autonomie simpri plui roseade: ve parcè. Nestre interviste a Elena D’Orlando / PAGJINE 4 – VIERS IL FRIÛL. Sapade-Plodn in place par vignî in Friûl / Lauc. Mostre permanente de civiltât contadine e… un comun di discuvierzi / A lezion di teatri furlan: si scree une scuele par gnûfs autôrs vierte a ducj, ancje dome ai curiôs / PAGJINE 5 - Mediocredito e Bancje di Cividât, ce che al è sucedût e lis prospetivis pal futûr dal mont dal credit furlan / Une aziende dal teritori a ’nt salve une altre. Il câs (finît ben) de Itlalricambi: ecelence cuasi lade a patràs no par motîfs economics / I lavôrs pal premi leterari Sant Simon a àn di rivâ dentri de fin dal mês. Chest an si pues presentâ un romanç, contis, ma no ancjemò fumuts, come che al sucêt pal Premi Strega / PAGJINE 6 - Miluçs furlans, un tesaur di biodiversitât di recuperâ. Anìn ae discuvierte di cui che si impegne a fâlu / Il belanç de Setemane de culture furlane. Vicario: «Une rêt nassude dal bas par promovi il teritori e il nestri patrimoni culturâl» / Un studi USA: i fruts bilengâi a àn plui snait / PAGJINE 7 - SLOVENIE. I 70 agns di Primorski dnevnik, l’unic cuotidian par sloven stampât fûr dai confins de republiche / FRIÛL EUROPE. Lenghis, dirits, autoguvier: Friûl, Scozie, Europe / PAGJINE 8 - Simpri dongje de int: la specificitât de Glesie furlane intun libri / MUSIS DI…FACEBOOK. Une Cjargne cun tancj amîs / PAGJINE 9 - I Laipnessless, une musiche pericolose / Al torne il premi Pakai pe armoniche, strument tant preseât dai furlans ancje in dì di vuê / SIMPRI BOGNS. Adriano Nascimbeni, Remo e sô fie, Cormons, 2014 / ZODIAC FURLAN. Zimui / PAGJINE 10 - IL GRANT LUNARI DAL FRIÛL. Jugn / IL FERÂL. L’Italie raziste, o ben: l’ore dai conts / PAGJINE 11 - Polemiche leterarie in Afriche sul inglês lenghe “impuartade” / PAGJINE 12 - A TU PAR TU. Ce che a disaressin dal Friûl di vuê, chei che a àn fat la sô storie. I morons dal siôr Arturo /
*** I articui a son disponibii fracant sul titul. Buine leture.
AVRÎL - PRIME PAGJINE. EDITORIÂL - Se FVG al devente un dogme che nus puarte ducj al martueri / La Glesie e clame ai Stâts Gjenerâi dal Friûl / PAGJINE 2 – I vuardians da la aghe / Par no dismenteâ l’orcolat / Lis strategjiis dal Parlament Furlan / Pachyderm a Tumieç: breis artigjanâls su ruedis / PAGJINE 3 - Finance e politiche, un rapuart simpri sul ôr dal conflit di interès (no chei bancjaris…) / La crisi che e fâs mâl ancje al modon / PAGJINE 4 – I Sindics dal Laboratori di Autonomie a presentin la “Cjarte di Merêt” / Furlans (us) fasin la Fieste!!! / PAGJINE 5 - SLOVENIE. La presince slovene a Expo 2015 / FRIÛL EUROPE. Lenghis, dirits, minorancis e tutele. Pal Stât Talian al è timp di esams / La plui grande iniziative mondiâl in supuart de lenghe si davuelç tal Paîs Basc: Korrika / PAGJINE 6 - Interviste cun Claudia Brugnetta, tra cine, Rai e lenghe furlane / Il coment di Guglielmo Pitzalis su la riforme sanitarie / PAGJINE 7 - MUSIS DI…FACEBOOK. No stâ a dâi di blave al “troll” / Il “pes di Avrîl” chest an al è stât plui furlanist che mai: dai Gnognosaurs a Luca Manfè, ve ca cualchidun di chei che àn funzionât di plui / PAGJINE 8 - Teho Teardo e la falope sul Friûl: i coments / Alessio Screm al ricuarde Giovanni Battista Cossetti, compositôr cjargnel / PAGJINE 9 - SIMPRI BOGNS. Zuan Schiff, Poesiis di Zaneto, Udin 1977 / Te memorie di Fausto Schiavi come ogni an / ZODIAC FURLAN. Roc / PAGJINE 10 - IL GRANT LUNARI DAL FRIÛL. Avrîl / Fieste dal Friûl te memorie di pre Checo Placerean, che pai 30 agns de muart la Provincie di Udin i dedicarà un grant event tal 2016 / In memorie di pre Antoni Beline. Si son cjapâts a bracecuel / PAGJINE 11 - E continue la publicazion de Opera Omnia di Antoni Beline cun “Tiere di confin” - PAGJINE 12 - A TU PAR TU. La feste de Patrie di Arnalt /
*** I articui a son disponibii fracant sul titul. Buine leture.
OTUBAR - PRIME PAGJINE. EDITORIÂL - Un referendum cuintri lis nestris divisions / Catalogne e Scozie: la oportunitât par une Europe divierse / Tal cjâf de Serracchiani dome tante confusion / PAGJINE 2 – Furlan a scuele: la peraule ai insegnants / Vuide minime par gjenitôrs / PAGJINE 3 - Se la indipendence e devente un valor in plui pe economie / Apel de CISL: plui atenzion ai problemis sociâi / PAGJINE 4 – La mont e torne a discuti sul so doman / Il plan de Regjon / Chê altre vuere… la vuere de int çurçuvint: cirint radîs / PAGJINE 5 - E tu, âstu za la tô copie dal ultin libri dai Gnognosaurs? / Schede dal libri / LA VÔS DE CISL. Cemût corezi la declarazion dai redits / PAGJINE 6 - SLOVENIE. Alenka Bratušek, prime femine a vuidâ il guvier di Lubiane / AUSTRIE. No ae “autostrade eletriche” Würmlach-Samblâc / FRIÛL EUROPE. Scozie. Al vinç il ‘No’ ma no vincin dome i unioniscj / PAGJINE 7 - Il museu de caligrafie a Ruvigne / A Clausêt si continue a lei dute la Bibie par furlan / A lezion di autonomie cu la Grame / PAGJINE 8 - MUSICHE. Un amì dal Friûl, Omar Pedrini / Branduardi li de contrade de ocje / Giulia Daici e Elsa Martin par furlan al Premi nazionâl “Bianca d’Aponte” / A giru a giru: Sardegne in tour cun Claudia Aru / PAGJINE 9 - Dut il calendari des iniziativis in memorie dal scritôr furlan / A Codroip in Otubar “La presince assente. Pensâ Franco Marchetta, tal Friûl di vuê”, une riflession su culture, lenghe e societât / SIMPRI BOGNS. Alan Brusini, Mans vuèidis, Pasian di Prât, 1988/ AL CINE CUN BETE. Cjars / PAGJINE 10 - A mi ce mi impuartial? / IL FERÂL. I FURLANS E IL TEMPLI. (novesime pontade) / IL GRANT LUNARI DAL FRIÛL. Otubar / PAGJINE 11 - Zâl par furlan, inmò cualchi setemane par partecipâ / PAGJINE 12 - 1914-2014 IL CENTENARI DES BAUSIIS E DE VERGOGNE. Glesie mari par un popul invadût /
*** I articui a son disponibii fracant sul titul. Buine leture.
Al è rivât il lôr moment!
Ai 26 di Setembar, zornade europeane des lenghis, cor in edicule e domande di lôr: i Gnognosaurs a tornin cuntun gnûf libri “The Best(iis) - lis miôr storiis“, publicât da La Patrie dal Friûl e in alegât cul Messaggero Veneto in dutis lis ediculis dal Friûl.
A àn compagnât dut l’Istât furlan cu lis lôr aventuris cuotidianis (frache chi): no stâ a pierdi la ocasion di puartâju a cjase cuntune gnove edizion plene di colôrs, simpatie, aventuris e la prefazion firmade di Manuele Fior, vincidôr dal Fauve d’Or, il premi plui prestigjôs in Europe pai fumuts!
Vuelistu un consei? Domande al to edicolant “The Best(iis) lis miôr storiis dai Gnognosaurs” e prenotilu daurman par no restâ cence!
E je une edizion La Patrie dal Friûl, distribuide cul Messaggero Veneto e sostignude de Agjenzie Regjonâl pe lenghe furlane.


text:
Lunis, al Trgovski Dom di Gurize, al è stât presentât il 45m Festival de musiche popolâr "Števerjan 2015«, in program te Pinede di San Florian di vinars ai 3 di Lui a domenie ai 5 di Lui. Il vinars e il sabide a vignaran presentâts vincjetrê complès partecipants cun doi tocs: un popolâr, za cognossût e un mai sintût. Domenie aes 18 al tacarà il grant finâl, cu la esibizion dai grups miôr, e di chescj la zurie (componude di Marjana Mlinar, Mihael Corsi, Norbert Lipush, Denis Novato, Alen Ojciger, Patrick Quaggiato, Igor Podpečan e Filip Hlede) e sielzarà i vincidôrs. La zurie par il miôr test e sarà componude invezit di Janez Dolinar, Nadja Roncelli e Martina Valentinčič.. La presentadore dal festival e sarà Tjaša Hrobat, invezit la senografie e sarà curade di Aleksander Starc. In cas di brut timp, il festival si fasarà sot dal tendon dât a disposizion dal ZSKP (Union culturâl catoliche slovene).
«O ringrazii ducj chei che a àn contribuît ae realizazion dal festival e i sponsor che ogni an nus sostegnin», cusì al à volut finî il so intervent il president dal circul culturâl F.B. Sedej, Filip Hlede.
La setemane prin dal festival, simpri te Pinede, si tignarà une interessante iniziative in colaborazion cu la redazion slovene Radio TSA de Rai Regjonâl. I scoltadôrs a podaran domandâ telefonichementri un toc preferît, che al vignarà sunat dal vîf dal complès Gorenjski kvintet.
Par plui informazions: www.sedej.org
Vuoi inserire il link del tuo giornale, blog o sito di informazione locale su Cronacheisontine.eu? Scrivi a ufficiostampa@provincia.gorizia.it e inseriremo immediatamente il collegamento diretto al tuo sito.


text:
I VINCIDÔRS
dal Concors par Tescj Cinematografics in Lenghe Furlane (X edizion)
Inte serade di premiazion, che si è davuelte li dal cine Visionario di Udin ai 18 di Dicembar dal 2014, a son stâts consegnâts il premi de X edizion dal Concors par Tescj Cinematografics in Lenghe Furlane.
Une jurie formade di Roberto Iacovissi, Tommaso Pecile e Alessandro Di Pauli, dopo di vê valutât dutis lis 14 opere che a jerin in competizion, e à dât chescj premis:
Pe “sezion senegjaturis” la jurie e à assegnât il prin premi (che al è di 1.500 euros) a PENSIONS di Andro Peressutti e Riccardo Sabbadini cun cheste motivazion: “Pe cualitât de storie che e je svilupade intune maniere semplice ma mai banâl e li che ducj i elements di une senegjature a risultin simpri utii e funzionâi pe storie, li che i personaçs a son ben caraterizâts, li che al è evidenziât ce che al è in zûc tes senis e li che il mût che a son struturadis lis senis al palese une paronance dal lengaç cinematografic. La senegjature e je in stât di emozionâ il public”.
LA GRANDE OLE di Maurizi Silvin Mozàt (Maurizio Della Negra) al à vût une menzon speciâl cun cheste motivazion: “Pe fantasie straordenarie li che si è pensât di meti adun il mont tradizionâl e fantastic cun chel di vuê intun lavôr complès e ben sestât”.
Pe sezion “saçs sul cine” la jurie e à assegnât il prin premi (250 euros) a LA VÔS DAL SILENZI di Francesco Della Mora cun cheste motivazion: “Un saç ben scrit, cuntune analisi puartade fint insom, cun riferiments precîs che a fasin dal saç un moment di cognossince no dome dal film ma di buine part de opare cinematografiche di Bergman”.
Pe sezion “articui di critiche” al à vût il prin premi (400 euros) COLPEVUL DI IDENTITÂT di Raffaele Serafini e Elvezio Sciallis cun cheste motivazion: “Un articul di critiche cinematografiche ben scrit e puartât indenant cuntune biele analisi che al sburte il public a lâ a viodi il film che al ven recensît”.
Pe sezion “storiis par film” la jurie e à assegnât une menzon speciâl a NEVEADE di Marisa Moretti cun cheste motivazion: “Une storie semplice cun emozions fuartis in zûc che e conte di une realtât furlane no avonde cognossude de bande dai fruts, che il lavôr a lôr si indrece, la storie che e meretarès però di jessi completade par dâi un sens finît”.
Par finî, la jurie e à assegnât il premi “Mario Quargnolo” – premi che al ven assegnât a chei che a àn dât un contribût essenziâl pe cressite dal audiovisîf in lenghe furlane – a GIORGIO CANTONI, cun cheste motivazion: “Par vê metût adun vie pai agns e in maniere continuative, lavôrs e programs audiovisîfs in lenghe furlane sei pal cine, sei pe television e pe rêt in maniere continuative e simpri inovative dant cussì un contribût sostanziâl pe incressite dal audiovisîf in lenghe furlane”.
La manifestazion, che e fâs part dal Progjet Cine, e je organizade dal CEC – Centro Espressioni Cinematografiche, cul contribût de ARLeF – Agjenzie Regjonâl pe Lenghe Furlane, de Provincie di Udin, dal Comun di Udin e cu la sponsorizazion de Banca di Udine.


text:
Pantaloni
9990 Lei
Blugi ONLY Ytaca Blue
Blugi albastri cu croi conic, buzunare, fermoar si nasture metalic in talie
9990 Lei
Blugi Pieces Pondo Black
Blugi negri cu croi conic, imprimeu decorativ, buzunare, fermoar si nasture metalic in talie
9990 Lei
Blugi Pieces Ytaca Blue
Blugi albastri cu croi conic, imprimeu decorativ, buzunare, fermoar si nasture metalic in talie
6990 Lei
Blugi Pimkie Basic Blue
Blugi albastri cu croi conic, imprimeu decorativ, buzunare, fermoar si nasture metalic in talie


text:
1077: e nas la Patrie dal Friûl
Il 3 di Avrîl dal 1077 al rapresente une ricorence impuartante pal popul furlan, parcè che e stabilìs la nassite dal Stât patriarcjâl furlan, une istituzion guidade dal Patriarcje di Aquilee che e metarà adun fint al XV secul il Friûl e cetancj altris teritoris intune uniche istituzion, che par chê volte e à tocjât alts nivei di organizazion civîl.
Par clarî miôr il moment storic dulà che si inserìs chest event, o ripuartìn un test gjavât fûr dal libri "La nestre storie" (ed. Ass. Storie dai Longobarts, 1990) che al met adun lis conferencis su la storie dal Friûl tignudis di Pre Checo Placerean tal Unvier dal 1978.
"Tal 1077, sot dal Imperadôr Indrì IV al è tornât a nassi il Friûl cul non di "Patrie dal Friûl". E il cont cui jerial? Il Patriarcje. Ma chê robe chi no ven tun moment. Al coventave che cualchidun le ves za preparade, le ves tornade a tirâ sù.
Prin dal 1077 i conts no valevin nuie; cui che o vin vude la fortune di vê e jere int di prime categorie fra i patriarcjis, ducj todescs. A fasevin part de Baviere e de Carintie e a'nd è stât un – al tocje fâ il non: Poppo o Popon – che al à fat sù la basiliche che o viodês a Aquilee, le à fate dal 1031, le à dedicade e al è sapulît tal mieç de basiliche, là jù. Al è stât lui che al à tornât a tirâ sù lis sortis dal Friûl. Al jere carintian, fradi dal cont di Carintie, e al vignive di Treffen, un paisut dongje di Vilac. Cul fat che il patriarcje Siart tal 1077 nol jere plui dome vescul ma ancje cont, e scomence la storie dal Stât indipendent furlan te Ete di Mieç.
Dal 1077 indevant il Friûl al jere un stât tant indipendent che al veve parfin un Parlament. Nô o vin i documents, par dî, di une riunion dal Parlament furlan di vincj agns prime dal Parlament inglês. Chel al veve une sole funzion: che il re nol podeve imponi une tasse, e tirâle, cence che i siôrs si metessin dacuardi su cui che al veve di paiâle. Nuie altri!
Culì, no! Culì, intant il patriarcje nol è come il re de Inghiltere che al comande il parlament: il patriarcje al è dome il president e al è obleât a ubidî a ce che il parlament al decît.
Seconde robe: tal nestri parlament no son dentri dome siôrs, ma a son ancje lis libaris comunitâts, i comuns, come Udin, come Glemone, come Cividât, che i fasin part tant che i siôrs.
Tierce robe: nissun nol po tignî un esercit cence il permès dal parlament; il patriarcje nol pues fâ vuere cence il permès dal parlament. Une robe serie! Al sameave cetant a une monarchie costituzionâl!
Dut câs, il Parlament furlan al è scomençât in chê epoche li e al dure fintremai tal 1420 (dentri dal Stât indipendent, po fintremai ai prins dal ‘800, N.d.R.). Ma dal 1077 al 1420 a son saltâts fûr ancje altris personaçs di prime categorie. Un al è Bertrant. Al è rivât dal 1334, al veve 74 agns. Al è muart, copât dai siôrs furlans e dai cjalunis di Cividât te plane de Richinvelde, tal 1350. Il patriarcje Bertrant al è chel che al à dedicade la glesie sul San Simeon e al è chel che al à sopuartât un dai piês taramots che a sedin mai comparîts te nestre storie.(...)
O vin vût cualchi altri patriarcje ancjemò di prime categorie. Marquart, par esempli. Om di cjâf, om di culture, avocat dai plui grancj dal so secul, al vignive di Ausburg; nus à dât lis "Constitutiones Patriae Fori Iulii". Savêso ce che al vûl dî? Il codiç dal Friûl. Cun chel codiç nô o sin lâts indevant fin tal 1797".


text:
Plurilinguisim e
Minorancis in Europe
A son uns 50 milions di personis, sù par jù il 14% de popolazion europeane, a doprâ une lenghe divierse di chê de maiorance de popolazion statâl. Un dât che al segne propit cemût che la diversitât linguistiche e socioculturâl e rapresenti pal nestri continent une ricjece di no pierdi e un dai pilastris de costruzion democratiche de Europe. Il panorame european des lenghis e culturis minoritariis, però, nol è omogjeni a nivel normatîf. Di fat, a son minorancis linguistichis che a àn otignût nivei alts di tutele (sedi in gracie di decisions politichis che di pressions popolârs fuartis) e che a son jentradis za intune fase di inmodernament e di disvilup che ur permet di fâ front aes sfidis de societât contemporanie. A son invezit minorancis linguistichis che ancjemò a vuê no cjatin un ricognossiment uficiâl e a patissin une fuarte pression di bande des lenghis dominantis. Ancje la Italie e je un paîs siôr di minorancis linguistichis. L'articul 6 de Costituzion taliane al dîs che "la Republiche e tutele cun normis specifichis lis minorancis linguistichis" e al è juste cu la aprovazion de leç 482/99 che chest principi costituzionâl al à tacât a sei metût in vore ad in plen. Lis lenghis minoritariis ricognossudis in Italie a son: albanês, catalan, cravuat, francês, francoprovençâl, furlan, grecanic, ladin, ocitan, sart, sloven, todesc.